
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 554 

2 Μαΐου 2002 


ΑΠΟΦΑΣΕΙΣ 

Αριθ. 44512/Γ2 

Σχολικό και διδακτικό έτος, διακοπές και αργίες, υπηρε¬ 
σιακά βιβλία και έντυπα, εγγραφές - μετεγγραφές - 
φοίτηση μαθητών, διαγωγή και τιμητικές διακρίσεις 
μαθητών, που αφορούν στα Τεχνικά Επαγγελματικά 
Εκπαιδευτήρια. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) της παρ. Ια του άρθρου 5 του Ν. 2640/1998 «Δευτε¬ 
ροβάθμια Τεχνική - Επαγγελματική Εκπαίδευση και άλλες 
διατάξεις» (ΦΕΚΑ'206). 

β) της παρ. 3 του άρθρου 7 του Ν. 2817/2000 «Εκπαί¬ 
δευση των ατόμων με ειδικές εκπαιδευτικές ανάγκες και 
άλλες διατάξεις» (ΦΕΚ Α' 78). 

γ) της παρ. 9 * 1 2 3 4 του άρθρου 1 του Ν. 2909/2001 «Ρυθμί¬ 
σεις θεμάτων εισαγωγής στην τριτοβάθμια εκπαίδευση 
και άλλες διατάξεις» (ΦΕΚ Α' 90). 

δ) της παρ. 4 του άρθρου 2 του Ν. 2942/2001 «Πρόσλη¬ 
ψη αναπληρωτών εκπαιδευτικών για το Πρόγραμμα Ολυ¬ 
μπιακής Εκπαίδευσης και για τις ανάγκες των σχολείων 
και άλλες διατάξεις» (ΦΕΚ Α' 202). 

ε) του άρθρου 29 Ατού Ν. 1558/1985 "Κυβέρνηση και κυ¬ 
βερνητικά όργανα" (ΦΕΚΑ' 137) και του άρθρου 27του Ν. 
2081/1992 (ΦΕΚ Α' 154), όπως αντικαταστάθηκαν με το 
άρθρο 1, παρ. 2του Ν. 2469/1997 (ΦΕΚΑ'38). 

2. Την αριθμ. ΣΤ5/53/31.10.2001 Απόφαση του Πρωθυ¬ 
πουργού και του Υπουργού Εθνικής Παιδείας και Θρη¬ 
σκευμάτων "Καθορισμός αρμοδιοτήτων των Υφυπουρ¬ 
γών του Υπουργείου Εθνικής Παιδείας και Θρησκευμά¬ 
των" (ΦΕΚ Β' 1484). 

3. Την αριθμ. 3/2002 Πράξη του Παιδαγωγικού Ινστιτούτου. 

4. Το γεγονός ότι από την εφαρμογή των διατάξεων της 
απόφασης αυτής δεν προκαλείται δαπάνη σε βάρος του 
κρατικού προϋπολογισμού, αποφασίζουμε: 

ΚΕΦΑΛΑΙΟ Α' 

ΣΧΟΛΙΚΟ ΚΑΙ ΔΙΔΑΚΤΙΚΟ ΕΤΟΣ - ΑΡΓΙΕΣ ΚΑΙ ΔΙΑΚΟΠΕΣ 
Άρθρο 1 

Σχολικό και διδακτικό έτος. 

Περίοδοι διδασκαλίας μαθημάτων 

1. Το σχολικό έτος για τα Τεχνικά Επαγγελματικά Εκ¬ 


παιδευτήρια, δημόσια και ιδιωτικά, ημερήσια και εσπερι¬ 
νά αρχίζει την 1η Σεπτεμβρίου κάθε έτους και λήγει την 
31η Αυγούστου του επόμενου έτους. 

2. Το διδακτικό έτος για τα ίδια σχολεία αρχίζει την 1η 
Σεπτεμβρίου κάθε έτους και λήγει την 30η Ιουνίου του 
επόμενου έτους. 

3. Κατά τη διάρκεια του διδακτικού έτους διεξάγεται η 
διδασκαλία των μαθημάτων και γίνονται οι κάθε είδους 
εξετάσεις 

4. Η διδασκαλία των μαθημάτων διεξάγεται κατά τις 
ακόλουθες διδακτικές περιόδους, που ονομάζονται τε¬ 
τράμηνα: 

α) Α'τετράμηνο από 1 Σεπτεμβρίου μέχρι 20 Ιανουάρι¬ 
ου. 

β) Β'τετράμηνο από 21 Ιανουάριου μέχρι 31 Μαΐου. 

Όταν η 31η Μαΐου συμπίπτει με Σάββατο, Κυριακή ή 
Δευτέρα, τα μαθήματα λήγουν την αμέσως προηγούμενη 
Παρασκευή. 

5. Την τελευταία ημέρα του Β' τετραμήνου δε διεξάγε¬ 
ται διδασκαλία μαθημάτων. Την ημέρα αυτή ο Σύλλογος 
των διδασκόντων κάθε ΤΕΕ αποφασίζει για τον χαρακτη¬ 
ρισμό της φοίτησης των μαθητών και εκτελεί κάθε προ¬ 
παρασκευαστική εργασία για την απρόσκοπτη διεξαγωγή 
των προβλεπόμενων γραπτών εξετάσεων. 

6. Το προγραμμάτων εξετάσεων αυτών, στο οποίο ορί¬ 
ζονται οι ημέρες, οι ώρες προσέλευσης των μαθητών κα¬ 
θώς και η διάρκεια εξέτασης κάθε μαθήματος, καταρτίζε¬ 
ται από το Σύλλογο των διδασκόντων και ανακοινώνεται 
στους μαθητές το αργότερο δύο (2) ημέρες πριν από την 
έναρξη των εξετάσεων. 

7. Οι εξετάσεις κάθε είδους για τους μαθητές των ΤΕΕ 
διεξάγονται κατά το χρονικό διάστημα που αρχίζει δύο (2) 
ημέρες μετά τη λήξη του Β'τετραμήνου και λήγει (ολο¬ 
κληρώνονται οι διαδικασίες) την 30η Ιουνίου, καθώς και 
κατά το χρονικό διάστημα από 1 μέχρι 10 Σεπτεμβρίου. 

8. Σε περίπτωση καθυστέρησης της έναρξης της διδα¬ 
σκαλίας των μαθημάτων ή σε περίπτωση που τα ΤΕΕ δε 
λειτουργήσουν, για οποιονδήποτε λόγο, περισσότερο 
από δέκα (10) ημέρες το χρόνο, το διδακτικό έτος μπορεί 
να παραταθεί για ίσο χρονικό διάστημα με απόφαση του 
Υπουργού Εθνικής Παιδείας και Θρησκευμάτων. 

Άρθρο 2 

Διακοπές - Αργίες μαθητών - Σχολικές εορτές 

1. Διδασκαλία μαθημάτων δε διεξάγεται και εξετάσεις 

δε διενεργούνται κατά τις ακόλουθες χρονικές περιό¬ 
δους του σχολικού έτους: 

α) Διακοπές Χριστουγέννων από την 24η Δεκεμβρίου 
μέχρι κοίτην 7η Ιανουάριου 
β) Διακοπές Πάσχα από τη Μεγάλη Δευτέρα μέχρι και 
την Κυριακή του Θωμά. 

γ) Θερινές διακοπές από την 1η Ιουλίου μέχρι και την 
31η Αυγούστου με την επιφύλαξη των διατάξεων της 
παρ.8 του άρθρου 1 της απόφασης αυτής και άλλων δια¬ 
τάξεων για τις παρατάσεις του διδακτικού έτους. 

2. Κατά τις θερινές διακοπές το γραφείο κάθε ΤΕΕ λει¬ 
τουργεί μία ημέρα κάθε εβδομάδα, η οποία ορίζεται με 
απόφαση του Περιφερειακού Διευθυντή Εκπαίδευσης, ή 
εφ'όσον δεν υπάρχει από τη Διεύθυνση Σπουδών της ΚΥ 
του ΥΠΕΠΘ για την περιοχή Αττικής και για τις υπόλοιπες 
περιφέρειες της Χώρας, από τους κατά τόπους Διευθυ¬ 
ντές Διευθύνσεων ΔΕ και ανακοινώνεται στον πίνακα ανα¬ 
κοινώσεων. Κατά την ημέρα αυτή ένας τουλάχιστον από 
τους εκπαιδευτικούς, ο οποίος ορίζεται από το Διευθυντή 
του σχολείου πριν τη λήξη του διδακτικού έτους, είναι 
υπεύθυνος για την ομαλή λειτουργία του γραφείου και 
ασκεί εκτάκτως αρμοδιότητες Διευθυντή του ΤΕΕ, με δυ¬ 
νατότητα να υπογράφει έγγραφα ή τίτλους αντ’ αυτού. Σε 
περίπτωση που η παραπάνω ημέρα λειτουργίας του γρα¬ 
φείου συμπίπτει με αργία, το γραφείο λειτουργεί την επό¬ 
μενη εργάσιμη ημέρα. 

3. Ημέρες αργίας ορίζονται: 
α) Όλες οι Κυριακές 

β) Οι θρησκευτικές εορτές των Τριών Ιεραρχών και του 
Αγίου Πνεύματος 

γ) Οι Εθνικές επέτειοι, της 28ης Οκτωβρίου καιτης 25ης 
Μαρτίου 

δ) Η Καθαρά Δευτέρα 
ε) Η 1η Μάίου 

στ) Οι ημέρες αργίας, σύμφωνα με τις κείμενες διατά¬ 
ξεις, για την έδρα κάθε σχολείου λόγω τοπικής θρησκευ¬ 
τικής ή εθνικής εορτής. 

4. Μαθητές του Λατινικού δόγματος επιτρέπεται να 
απουσιάζουν από τα μαθήματα και κατά τις παρακάτω 
εξαιρετέες για τη Δυτική Εκκλησία ημέρες και εορτές: 

α) Την εορτή του μνηστήρος Ιωσήφ 
β) Την εορτή της Αγίας Δωρεάς 

γ) Από την παραμονή μέχρι και την επόμενη του Λατινι¬ 
κού Πάσχα. 

5. Μαθητές της Ισραηλιτικής Θρησκείας επιτρέπεται να 
απουσιάζουν από τα μαθήματα και κατά τις ακόλουθες 
Εβραϊκές Θρησκευτικές εορτές: 

α) Την παραμονή και την 1η του Εβραϊκού έτους 
β) Την ημέρα της εξιλέωσης 

γ) Την παραμονή και την ημέρα του Εβραϊκού Πάσχα 

6. Μαθητές της Μουσουλμανικής Θρησκείας επιτρέπε¬ 
ται να απουσιάζουν από τα μαθήματα και κατά τις ακό¬ 
λουθες Μουσουλμανικές Εορτές: 

α) Σεκέρ Μπαϊράμ 

β) Κουρμπάν Μπαϊράμ και την παραμονή των εορτών 
αυτών 

7. Δε σημειώνονται απουσίες σε βάρος των μαθητών, 
των παραγράφων 4,5 και 6 του άρθρου αυτού για τις αντί¬ 
στοιχες ημέρες απουσίας από τα μαθήματα. 

8. Κατά την παραμονή των εθνικών επετείων της 28ης 
Οκτωβρίου και της 25ης Μαρτίου πραγματοποιούνται 
εορταστικές εκδηλώσεις. Αν η παραμονή συμπίπτει με 
ημέρα Σαββάτου, Κυριακής ή αργίας, οι ανωτέρω εκδη¬ 


λώσεις πραγματοποιούνται την προηγούμενη της αργίας 
αυτής. 

9. Την 26η Οκτωβρίου πραγματοποιείται η εορτή της 
Σημαίας. 

10. Τη 17η Νοεμβρίου πραγματοποιούνται εκδηλώσεις 
μνήμης. Άν η ημέρα αυτή συμπίπτει με ημέρα Σαββάτου, 
Κυριακής ή αργίας, οι ανωτέρω εκδηλώσεις πραγματο¬ 
ποιούνται την προηγούμενη της αργίας αυτής. 

ΚΕΦΑΛΑΙΟ Β' 

ΥΠΗΡΕΣΙΑΚΑ ΒΙΒΛΙΑ - ΕΝΤΥΠΑ 
Άρθρο 3 

Υπηρεσιακά Βιβλία 

Σε κάθε ΤΕΕ τηρούνται τα ακόλουθα επίσημα βιβλία: 
α) Πρωτόκολλο στο οποίο καταχωρούνται όλα τα ει¬ 
σερχόμενα και εξερχόμενα έγγραφα, και κάθε φύσεως 
τίτλοι. Για τα εμπιστευτικά έγγραφα τηρείται με ευθύνη 
του Διευθυντή του ΤΕΕ ξεχωριστό πρωτόκολλο και ιδιαί¬ 
τερος φάκελος εμπιστευτικών εγγράφων. Γ ια την κατα- 
χώρηση των αιτήσεων δικαιολόγησης απουσιών των μα¬ 
θητών μπορεί να τηρείται ιδιαίτερο πρωτόκολλο, 
β) Βιβλίο πράξεων διευθυντή 
γ) Βιβλίο πράξεων συλλόγου διδασκόντων 
δ) Ημερολόγιο λειτουργίας ΤΕΕ, στο οποίο καταγρά¬ 
φονται σε συντομία καθημερινά τα κατά την κρίση του Δι¬ 
ευθυντή σημαντικότερα γεγονότα, που αναφέρονται στη 
λειτουργία του ΤΕΕ. 

ε) Βιβλία διδασκόμενης ύλης κατά τάξη ή τμήματα τά¬ 
ξης, στα οποία καταχωρείται την ίδια μέρα από κάθε δι¬ 
δάσκοντα ο τίτλος της ενότητας που διδάχθηκε από αυ¬ 
τόν. 

στ) Βιβλίο μισθοδοσίας προσωπικού 
ζ) Βιβλίο Βιβλιοθήκης 

η) Βιβλίο υλικού, στο οποίο καταχωρούνται άλατα μη 
αναλώσιμα είδη του σχολείου, εκτός από αυτά που κατα- 
χωρούνται στο βιβλίο βιβλιοθήκης. 

θ) Μητρώο μαθητών στο οποίο καταχωρούνται τα προ- 
βλεπόμενα από το άρθρο 10 παρ. 2 της απόφασης αυτής 
στοιχεία των μαθητών, που κατά το νόμο ανήκουν στο 
ΤΕΕ. 

ι) Ευρετήριο, στο οποίο καταχωρούνται το επώνυμο, το 
όνομα, το όνομα πατέρα και ο αριθμός του μητρώου μα¬ 
θητή όλων των εγγεγραμμένων σε αυτό μαθητών, για ευ¬ 
χερέστερη ανεύρεση της μερίδας τους στο μητρώο μα¬ 
θητών. 

ια) Βιβλίο φοίτησης (απουσιολόγιο) 

ιβ) Βιβλίο επιβολής κυρώσεων στους μαθητές 

Άρθρο 5 

Υπηρεσιακά Έντυπα 

1. Σε κάθε ΤΕΕ χρησιμοποιούνται τα ακόλουθα έντυπα: 
α) Ατομικά Δελτία μαθητών. Για κάθε μαθητή τηρείται 
ξεχωριστό ατομικό δελτίο στο οποίο καταχωρούνται κα¬ 
τά την πρώτη εγγραφή και κατά τη διάρκεια της φοίτησής 
του τα προβλεπόμενα από το άρθρο 10 παρ. 1 της από¬ 
φασης αυτής στοιχεία των μαθητών, που ανήκουν κατά το 
νόμο στο ΤΕΕ. Τ α Ατομικά Δελτία, τα οποία διαβιβάζονται 
επισημοποιημένα σε άλλα σχολεία, επέχουν θέση επίση¬ 
μου τίτλου μετεγγραφής 

β) Έντυπα ημερησίων δελτίων φοίτησης των μαθητών 
κατά τάξη ή τμήματα τάξεως, στα οποία καταχωρούνται 
οι απουσίες αυτών για κάθε διδακτική ώρα, με ευθύνη του 
διδάσκοντα 

γ) Ωρολόγια προγράμματα διδασκαλίας μαθημάτων, 
δ) Τίτλοι σπουδών 
ε) Έντυπα επαλήθευσης τίτλων 
στ) Υπηρεσιακά σημειώματα μετεγγραφής μαθητών 
ζ) Έντυπα εισήγησης ή επιβολής πειθαρχικών κυρώσε¬ 
ων. 

η) Υπηρεσιακά σημειώματα ενημέρωσης κηδεμόνων. 
θ)Έντυπα αιτήσεων για δικαιολόγηση απουσιών, 
ι) Καταστάσεις βαθμολογίας προφορικής επίδοσης μα¬ 
θητών 

ια) Πιστοποιητικά για στρατολογική χρήση 

ιβ) Δελτία κίνησης προσωπικού 

ιγ) Καταστάσεις μισθοδοσίας προσωπικού 

Άρθρο 6 

Τύπος, επισημοποίηση, φύλαξη 
υπηρεσιακών βιβλίων και εντύπων 

1. Ο τύπος και οι διαστάσεις των βιβλίων και εντύπων 
που ορίζονται στα προηγούμενα άρθρα της απόφασης 
αυτής καθορίζονται με υποδείγματα τα οποία καταρτίζο¬ 
νται από την αρμόδια Κεντρική Υπηρεσία του Υπουργείου 
Εθνικής Παιδείας και Θρησκευμάτων. Τα υπηρεσιακά βι¬ 
βλία πριν την έναρξη της χρήσης τους αριθμούνται κατά 
σελίδα και θεωρούνται από το Διευθυντή του ΤΕΕ στηντε- 
λευταία σελίδα, με σύνταξη σχετικής πράξης του για τον 
αριθμό των σελίδων και τη χρήση τους. 

2. Τα ωρολόγια προγράμματα διδασκαλίας μαθημάτων 
επισημοποιούνται με την έναρξη της χρήσης τους με 
σφραγίδα και υπογραφή του Διευθυντή του ΤΕΕ, τα δε 
ατομικά δελτία επισημοποιούνται κατά τον ίδιο τρόπο μό¬ 
νο εφ'όσον πρόκειται να διαβιβαστούν σε άλλο σχολείο. 

3. Τα υπηρεσιακά βιβλία, τα ωρολόγια προγράμματα 
των ιδιωτικών ΤΕΕ καθώς και τα Ατομικά Δελτία των μαθη- 
τώντους θεωρούνται από τον αρμόδιο Προϊστάμενο Γ ρα¬ 
φείου ΤΕΕ ή Γ ραφείου ΔΕ ή το Διευθυντή Διεύθυνσης ΔΕ. 

4. Από τα υπηρεσιακά βιβλία και έντυπα φυλάσσονται 
υποχρεωτικά: 

α) Το Μητρώο Μαθητών, τα Βιβλία Πράξεων Διευθυντή 
και Συλλόγου Διδασκόντων, το Ημερολόγιο του ΤΕΕ, το 
Βιβλίο Μισθοδοσίας προσωπικού, τα βιβλία Υλικού και Βι¬ 
βλιοθήκης και τα Πρωτόκολλα,στο διηνεκές. 

β) Το Βιβλίο επιβολής κυρώσεων στους μαθητές επί μια 
διετία από τη λήξη της χρήσης του. 

γ) Τα Ατομικά δελτία για δύο έτη από την ημέρα της με 
οποιονδήποτε τρόπο εξαγωγής και καταχώρησης στην οι¬ 
κεία μερίδα του Μητρώου μαθητών του οριστικού αποτε¬ 
λέσματος της τελευταίας στο ΤΕΕ φοίτησης κάθε μαθητή, 
τα αντίγραφα των Δελτίων κίνησης προσωπικού καθώς και 
τα αντίγραφα των καταστάσεων μισθοδοσίας επί δύο έτη 
από τη λήξη του σχολικού έτους το οποίο αφορούν. 

δ) Τα έντυπα ημερησίων δελτίων φοίτησης, τα βιβλία φοί¬ 
τησης (απουσιολόγια), τα βιβλία ύλης, οι καταστάσεις προ¬ 
φορικής βαθμολογίας, τα ωρολόγια προγράμματα διδα¬ 
σκαλίας μαθημάτων, τα έντυπα εισήγησης ή επιβολής πει¬ 
θαρχικών κυρώσεων και όλα τα υπόλοιπα έντυπα για ένα 
έτος από τη λήξη του σχολικού έτους στο οποίο αφορούν. 

ΚΕΦΑΛΑΙΟ Γ 

ΕΓΓΡΑΦΕΣ - ΜΕΤΕΓΓΡΑΦΕΣ ΜΑΘΗΤΩΝ 
Άρθρο 7 

Προθεσμίες εγγραφών 

1. α) Οι εγγραφές των μαθητών στα ΤΕΕ για κάθε σχο¬ 
λικό έτος, σύμφωνα με την παρ. 3 του άρθρου 7 του Ν. 


2817/2000, γίνονται μέχρι την ημερομηνία λήξης του 
προηγούμενου διδακτικού έτους. Κατ’ εξαίρεση μπορεί 
να γίνει εγγραφή κατά μήνα Σεπτέμβριο και μέχρι την 
έναρξη των μαθημάτων για τους μαθητές που εμποδίστη¬ 
καν να εγγραφούν για λόγους ανωτέρας βίας, καθώς και 
για τους παραπεμπόμενους μαθητές σε ανεξέταση κατά 
Σεπτέμβριο. 

β) Ως εγγραφή νοείται η εφάπαξ καταχώρηση στο ατο¬ 
μικό δελτίο και στο Μητρώο μαθητών των στοιχείων του 
μαθητή που αναφέρονται στο το άρθρο 10 της απόφασης 
αυτής. 

2. Σε περίπτωση εκπρόθεσμης αίτησης εγγραφής, το 
πολύ 10 ημέρες μετά τη λήξη των κατ'εξαίρεση εγγραφών 
του Σεπτεμβρίου, αυτή μπορεί να εγκριθεί από τον αρμό¬ 
διο Προϊστάμενο Γ ραφείου ΤΕΕ ή Γ ραφείου ΔΕ ή το Διευ¬ 
θυντή Διεύθυνσης ΔΕ. 

3. Οι απουσίες των μαθητών για το διάστημα από την 
έναρξη των μαθημάτων, ως την ημέρα της εκπρόθεσμης 
εγγραφής υπολογίζονται στο ακέραιο. 

4. Στις σχολικές μονάδες των οποίων η λειτουργία αρχί¬ 
ζει μετά την έναρξη του σχολικού έτους, οι εγγραφές 
πραγματοποιούνται μέσα στο πρώτο δεκαήμερο από την 
έναρξη της λειτουργίας τους. 

5. Εγγραφή μαθητή σε ΤΕΕ επιτρέπεται αφότου ο μα¬ 
θητής έχει τις απαιτούμενες προύποθέσεις εγγραφής σε 
αυτό. Φοίτηση μαθητή που δεν έχει νόμιμα εγγράφει, δεν 
επιτρέπεται. 

6. Στις σχολικές μονάδες εσπερινής φοίτησης εγγρά- 
φονται οι εργαζόμενοι μαθητές. Γ ια την εγγραφή εργαζό¬ 
μενου μαθητή απαιτείται βεβαίωση του εργοδότη ή αν 
πρόκειται για μαθητή που ασχολείται σε δική του επαγ¬ 
γελματική εργασία, βεβαίωση της αρμόδιας αρχής ή υπη¬ 
ρεσίας ότι στη διάρκεια της ημέρας εργάζεται ή βεβαίω¬ 
ση του ΟΑΕΔ από την οποία να προκύπτει η εγγραφή του 
στα μητρώα ανέργων. 

7. Οι Δ/ντές των σχολικών μονάδων υποχρεώνονται να 
προβαίνουν στην επαλήθευση των τίτλων σπουδών που 
κατατίθενται για την εγγραφή των μαθητών. 

Άρθρο 8 

Περιπτώσεις εγγραφών 

Εκτός των μαθητών που φοιτούν στα ΤΕΕ και προαγό- 
μενοι εγγράφονται στην επόμενη τάξη του Α' κύκλου και 
τωνπτυχιούχωντου Α' κύκλου που εγγράφονται στο Β' κύ¬ 
κλο σε αντίστοιχη ειδικότητα. 

Α. Στον Α' κύκλο των ΤΕΕ εγγράφονται: 

1. Στην Α'Τάξη: 

α) Κάτοχοι απολυτηρίου γυμνασίου ή ενδεικτικού Γ'τά¬ 
ξης του παλαιού εξατάξιου γυμνασίου 
β) Πτυχιούχοι κατώτερης τεχνικής ή επαγγελματικής 
σχολής ή σχολής μαθητείας του ΟΑΕΔ που καταργήθη- 
καν με το Ν. 576/77. 

γ) Κάτοχοι απολυτηρίου λυκείου γενικής Εκπαίδευσης 
Ν. 1566/85 και των ισοτίμων προς αυτό 
δ) Κάτοχοι απολυτηρίου ενιαίου λυκείου 
ε) Απόφοιτοι Ε.Π.Λ. κλάδου δέσμης, καθώς και απόφοι¬ 
τοι κλάδου προεπαγγελματικής εκπαίδευσης σε διαφο¬ 
ρετικό τομέα από τον κλάδο που τελείωσαν 
στ) Απόφοιτοι Τ.Ε.Λ. σε διαφορετικό τομέα από τον το¬ 
μέα που τελείωσαν 

ζ) Απόφοιτοι Λ.Ε.Ν. σε διαφορετικό τομέα από τον το¬ 
μέα που τελείωσαν 

η) Πτυχιούχοι Τ.Ε.Σ. Ν. 1566/85 και των ισοτίμων προς 

αυτές σε διαφορετικό τομέα από την ειδικότητα που τε¬ 
λείωσαν 

θ) Πτυχιούχοι μέσων Τεχνικών ή Επαγγελματικών σχο¬ 
λών εργοδηγών (παλαιού τύπου) Ν. Δ/τος 580/70, που κα- 
ταργήθηκαν με το Ν. 576/77, σε διαφορετικό τομέα από 
το τμήμα που τελείωσαν 

ι) Πτυχιούχοι Τ.Ε.Ε.Α η Β' κύκλου σε τομέα διαφορετικό 
από τον τομέα που τελείωσαν 
ια) Μαθητές παρελθόντων ετών λυκείων γενικής εκπαί¬ 
δευσης 

ιβ) Μαθητές της Α' τάξης ΤΕΣ 
ιγ) Μαθητές της Α'και Β'τάξηςΤ.Ε.Λ. 
ιδ) Μαθητές της Γ τάξης Τ.Ε.Λ. καθώς και αυτοί που 
προήχθησαν από τη Β' τάξη σε διαφορετικό τομέα από 
τον τομέα που παρακολούθησαν, 
ιε) ΜαθητέςΕ.Π.Λ.τηςΑ', Β' και Γ'τάξης κλάδου δεσμών 
ιστ) Μαθητές της Γτάξης Ε.Π.Λ. κλάδου προεπαγγελ- 
ματικής εκπαίδευσης, αλλά σε διαφορετικό τομέα από 
τον κλάδο που παρακολουθούσαν, 
ιζ) ΜαθητέςΛ.Ε.Ν. 

ιη) Μαθητές Τ.Ε.Σ. σε διαφορετικό τομέα από την ειδι¬ 
κότητα που παρακολουθούσαν 
ιθ) Μαθητές ενιαίων λυκείων 

κ) Τελειόφοιτοι μαθητές της Β'τάξης του Α κύκλου που 
δεν έχουν πάρει πτυχίο επειδή απέτυχαν σε ένα ή περισ¬ 
σότερα μαθήματα, σε διαφορετικό τομέα από τον τομέα 
που παρκολούθησαν. 

κα) Τελειόφοιτοι μαθητές ενιαίων λυκείων που δεν 
έχουν πάρει απολυτήριο επειδή απέτυχαν στις απολυτή¬ 
ριες εξετάσεις τους, με την επιφύλαξη της περίπτωσης 
Α2(θ). 

2. Στη Β'Τάξη: 

α) Μαθητές που προήχθησαν από την Α'τάξη Τ.Ε.Σ. κα¬ 
θώς και μαθητές της Β' τάξης που απορρίφθησαν, σε ει¬ 
δικότητα αντίστοιχη προς την ειδικότητα που παρακο¬ 
λουθούσαν 

β) Μαθητές που προήχθησαν από την Β' τάξη Τ.Ε.Λ. σε 
οποιαδήποτε ειδικότητα τομέα αντιστοίχου προς τον το¬ 
μέα που παρακολουθούσαν 
γ) Κάτοχοι απολυτηρίου ΤΕΛ Δέσμης σε οποιαδήποτε 
ειδικότητα τομέα αντιστοίχου προς τον τομέα που παρα¬ 
κολουθούσαν στη Β τάξη ΤΕΛ. 

δ) Κάτοχοι απολυτηρίου Ε.Π.Λ. κλάδου προεπαγγελμα- 
τικής εκπαίδευσης, σε οποιαδήποτε ειδικότητα τομέα 
αντίστοιχου προς τον κλάδο προεπαγγελματικής εκπαί¬ 
δευσης που τελείωσαν, σύμφωνα με τις αντιστοιχίες του 
άρθρου 28παραγρ.4του Π.Δ/τος 376/93 (Α 159) 
ε) Πτυχιούχοι Τ.Ε.Λ. του τομέα εφαρμοσμένων τεχνών 
και του τομέα κοινωνικών υπηρεσιών, σε διαφορετική ει¬ 
δικότητα του αντίστοιχου τομέα από το τμήμα που τελεί¬ 
ωσαν 

στ) Κάτοχοι αποδεικτικού προαγωγής από την Α' τάξη 
ημερήσιας ή Β' τάξης εσπερινής μέσης τεχνικής ή επαγ¬ 
γελματικής σχολής εργοδηγών (παλαιού τύπου), σε οποι¬ 
αδήποτε ειδικότητα τομέα αντίστοιχου προς το τμήμα 
που φοιτούσαν 

ζ) Πτυχιούχοι Τ.Ε.Ε. Α' κύκλου και Τ.Ε.Σ. για την από¬ 
κτηση άλλης ειδικότητας του ιδίου τομέα. 

η) Τελειόφοιτοι μαθητές της Β'τάξης του Α'κύκλου που 
δεν πήραν πτυχίο επειδή οφείλουν ένα ή περισσότερα μα¬ 
θήματα για την απόκτηση πτυχίου άλλης ειδικότητας του 
ιδίου τομέα. 

θ) Μαθητέςπου έχουνπροαχθείτουλάχιστον απάτην Α' 


τάξη Ενιαίου Λυκείου, Γενικών Λυκείων και των ισοτίμων 
με αυτά σχολεία στον τομέα Οικονομίας-Διοίκησης ή 
στον τομέα Πληροφορικής-Δικτύων Η/Υ. 

ι) Πτυχιούχοι του Β κύκλου για την απόκτηση άλλης ει¬ 
δικότητας του ιδίου τομέα, με την επιφύλαξη της περί¬ 
πτωσης Β(στ) του παρόντος άρθρου της απόφασης αυ¬ 
τής. 

Β. Στο Β' κύκλο των Τ.Ε.Ε.: 

α) Πτυχιούχοι Τ.Ε.Σ. και των ισοτίμων προς αυτές σε ει¬ 
δικότητα αντίστοιχη προς την ειδικότητα που τελείωσαν 
β) Πτυχιούχοι Τ.Ε.Λ. σε οποιαδήποτε ειδικότητα τομέα 
αντίστοιχου προς τον τομέα που τελείωσαν, με την επι¬ 
φύλαξη της περίπτωσης Α2(ε) αυτού του άρθρου δηλαδή 
οι πτυχιούχοι ΤΕΛ του τομέα εφαρμοσμένων τεχνών και 
του τομέα κοινωνικών υπηρεσιών μόνο σε αντίστοιχη ειδι¬ 
κότητα και τομέα του τομέα και του τμήματος που τελεί¬ 
ωσαν. 

γ) Πτυχιούχοι τμήματος ειδίκευσης Ε.Π.Λ. σε οποιαδή¬ 
ποτε ειδικότητα τομέα αντιστοίχου προς το τμή μα που τε¬ 
λείωσαν. 

δ) Πτυχιούχοι μέσων τεχνικών ή επαγγελματικών σχο¬ 
λών εργοδηγών (παλαιού τύπου) σε οποιαδήποτε ειδικό¬ 
τητα τομέα αντιστοίχου προς το τμήμα που τελείωσαν. 

ε) Πτυχιούχοι Τ.Ε.Ε. Α κύκλου σε αντίστοιχη ειδικότητα 
με την ειδικότητα που τελείωσαν 
στ) Πτυχιούχοι Τ.Ε.Ε. Β κύκλου για την απόκτηση άλλης 
ειδικότητας του ιδίου τομέα 
για τις ειδικότητες των τομέων: 

Μηχανολογικός τομέας: 

Συντηρητών Κεντρικής Θέρμανσης 
Ψυκτικών Εγκαταστάσεων και Κλιματισμού 
Ηλεκτρονικός τομέας: 

Ηλεκτρονικός Οπτικοακουστικών Συστημάτων 
Ηλεκτρονικός Υπολογιστικών Συστημάτων και Δικτύων 
Τομέας Κατασκευών: 

Σχεδιαστών τεχνικών έργων με χρήση Η/Υ 
Κτιριακών Έργων 

Τομέας Γεωπονίας, Τροφίμων και Περιβάλλοντος: 

Φυτικής Παραγωγής 

Κηποτεχνίας 

Τεχνολογίας και ελέγχου Τροφίμων 
Επιχειρήσεων Αγροτουρισμού και Αγροβιοτεχνίας 
Τομέας Πληροφορικής-Δικτύων Η/Υ: 

Υποστήριξης Συστημάτων και Δικτύων Υπολογιστών 
Υποστήριξης Συστημάτων και Εφαρμογών Υπολογι¬ 
στών 

Τομέας Αισθητικής-Κομμωτικής: 

Αισθητικής Τέχνης 
Κομμωτικής Τέχνης 

Γ. Οι μαθητές εσπερινών πρώην Τ.Ε.Λ. και ΤΕΣ εγγρά- 
φονται στα Τ.Ε.Ε. ύστερα από αναγωγή ως εξής: 

Μαθητές Α'τάξης εσπερινών ΤΕΛ ή ΤΕΣ εγγράφονται 
στην Α'τάξη εσπερινών ΤΕΕ ή στην Α'τάξη ημερησίων 
ΤΕΕ. 

Μαθητές Β'τάξης εσπερινών ΤΕΛ ή ΤΕΣ εγγράφονται 
στη Β'τάξη εσπερινών ΤΕΕ ή στην Α τάξη ημερησίων ΤΕΕ. 

Μαθητές Γ'τάξης εσπερινών ΤΕΛ, των οποίων τα προ¬ 
γράμματα σπουδών εξελίσσονταν σε τέσσερα (4) έτη φοί¬ 
τησης, ή ΤΕΣ, των οποίων τα προγράμματα σπουδών εξε¬ 
λίσσονταν σε τρία (3) έτη φοίτησης, εγγράφονται στη 
Γ'τάξη εσπερινών ΤΕΕ ή στη Β'τάξη ημερησίων ΤΕΕ. 

Μαθητές Δ' τάξης εσπερινών ΤΕΛ εγγράφονται στην 
Α'τάξη του Β' κύκλου των ημερησίων ή εσπερινών ΤΕΕ. 

Άρθρο 9 

Δικαιολογητικά εγγραφής 

1) Για την εγγραφή μαθητή απαιτούνταιτα ακόλουθα δι- 
καιολογητικά: 

α) Απολυτήριο γυμνασίου ή ενδεικτικό Γ τάξης του πα¬ 
λαιού εξατάξιου γυμνασίου 

β) Επικυρωμένο αντίγραφο απολυτηρίου λυκείου ή πτυ¬ 
χίου για όλες τις περιπτώσεις όπου αυτό αποτελεί τυπικό 
προσόν κατά τις διατάξεις του προηγούμενο άρθρου. Για 
τις περιπτώσεις κατά τις οποίες απαιτείται απλή βεβαίω¬ 
ση της μαθητικής ιδιότητας και όχι απολυτήριο ή πτυχίο, 
αυτή αποδεικνύεται με προσαγωγή πιστοποιητικού σπου¬ 
δαστικής κατάστασης του μαθητή από το σχολείο στο 
οποίο φυλάσσονται τα αρχεία του σχολείου στο οποίο 
φοιτούσε, ή από το σχολείο στο οποίο είναι τελειόφοιτος, 
σύμφωνα με τις κείμενες διατάξεις. Ειδικά για την περί¬ 
πτωση Α1 (ιθ) απαιτείται η υπηρεσιακή διαβίβαση στο ΤΕΕ 
του Α.Δ του μαθητή, στο οποίο αναγράφεται η ένδειξη 
«Έχει ισχύ αποδεικτικού σχολικής χρήσης» και χορηγεί¬ 
ται για την εγγραφή του στα ΤΕΕ. Για την περίπτωση Α.2 
(στ) αποδεικτικό προαγωγής για σχολική χρήση που εκδί- 
δεται από το σχολείο στο οποίο φυλάσσονται τα αρχεία 
της καταργημένης μέσης τεχνικής ή επαγγελματικής 
σχολής εργοδηγών (παλαιού τύπου). 

Σε όλες τις περιπτώσεις εγγραφής αν έχει κατατεθεί 
πρωτότυπος τίτλος (απολυτήριο λυκείου ή πτυχίο) αυτός 
επιστρέφεται αν ζητηθεί με αίτηση του ενδιαφερομένου, 
αφού κρατηθεί επικυρωμένο αντίγραφο του τίτλου από 
το Διευθυντή του ΤΕΕ, δίχως ο μαθητής να διαγράφεται. 
Για την επιστροφή του τίτλου υπογράφει στο πρωτόκολ¬ 
λο του σχολείου ο ίδιος ο μαθητής ή ο κηδεμόνας του αν 
είναι ανήλικος. 

Το πρωτότυπο απολυτήριο του Γυμνασίου μπορεί να 
επιστραφεί στον ενδιαφερόμενο ύστερα από αίτηση του 
κηδεμόνα του, ή του ιδίου αν είναι ενήλικος, μετά την απο¬ 
φοίτησή του από το ΤΕΕ. 

2) Υπεύθυνη δήλωση για την κηδεμονία του μαθητή. Κη¬ 
δεμόνας του μαθητή, εφόσον αυτός είναι ανήλικος, είναι 
ο πατέρας ή η μητέρα και απουσία αυτών ή κωλυομένων 
από τον νόμο, ο έχωντην επιμέλεια αυτού σύμφωνα με τις 
διατάξεις του Αστικού Κώδικα, ή το υπό τούτου νομίμως 
κατά περίπτωση ή παγίως εξουσιοδοτημένο ενήλικο μέ¬ 
λος της οικογένειάς του. 

3) Υπεύθυνη δήλωση του κηδεμόνα του μαθητή ή του 
ιδίου αν είναι ενήλικος για τον τομέα και την ειδικότητα 
που επιθυμεί να παρακολουθήσει. 

4) Υπεύθυνη δήλωση του Ν. 1599/86,όπως τροποποιή¬ 
θηκε και ισχύει, του κηδεμόνα του μαθητή ή του ιδίου αν 
είναι ενήλικος, σχετικά με τη διπλή φοίτηση σύμφωνα με 
το άρθρο 11 της απόφασης αυτής. 

5) Πιστοποιητικό του δήμου ή της κοινότητας στα μη- 
τρώατης οποίας είναι εγγεγραμμένος ο μαθητής στην πε¬ 
ρίπτωση που δεν έχει αστυνομική ταυτότητα, ώστε να κα- 
ταχωρηθούν τα στοιχεία του μαθητή που ορίζονται στο 
άρθρο 10 της παρούσας Υπουργικής Απόφασης. 

6) Ατομικό Δελτίο Υγείας του μαθητή για το μάθημα της 
Φυσικής Αγωγής, που κατατίθεται στο ΤΕΕ το αργότερο 
μέχρι την έναρξη των μαθημάτων. 

Άρθρο 10 

Στοιχεία που καταχωρούνται 
κατά την εγγραφή και φοίτηση των μαθητών 

1. Τα στοιχεία που καταχωρούνται στο Ατομικό Δελτίο 


κατάτηνπρώτη εγγραφήτου μαθητή και κατά τη διάρκεια 
της φοίτησής του στο ΤΕΕ είναι: 

αα) Στοιχεία ταυτότητας, δηλ. Επώνυμο, όνομα, όνομα 
πατέρα, επώνυμο και όνομα μητέρας, έτος γεννήσεως, 
Δήμος ή Κοινότητα όπου είναι εγγεγραμμένος ο μαθητής, 
αριθμός δημοτολογίου, θρήσκευμα. 

Στοιχεία που δεν αναγράφονται στις ταυτότητες ή τα πι¬ 
στοποιητικά γέννησης δεν καταχωρούνται στα υπηρεσια¬ 
κά βιβλία και έντυπα εκτός και αν δηλώνονται με υπεύθυ¬ 
νη δήλωση του Ν. 1599/86 των γονέων ή του κηδεμόνα 
του μαθητή. 

ββ) Στοιχεία εισόδου δηλ. το είδος του τίτλου, με βάση 
τον οποίον εγγράφεται ο μαθητής. 

γγ) Στοιχεία επίδοσης δηλ. αναλυτική και γενική κατά 
μάθημα ετήσια προφορική και γραπτή βαθμολογία. 

δδ) Στοιχεία φοίτησης και διαγωγής δηλ. σύνολο απου¬ 
σιών κατά τετράμηνο καθώς και οι επιβαλλόμενες με πρά¬ 
ξεις αρμοδίου οργάνου κυρώσεις ή απονεμόμενες τιμητι¬ 
κές διακρίσεις. 

εε) Στοιχεία κηδεμόνα δηλ, Επώνυμο, όνομα, πλήρη δι¬ 
εύθυνση κατοικίας του κηδεμόνα (Οδός, αριθμός, περιο¬ 
χή, πόλη,ΤΚ και αριθμό τηλεφώνου). 

2. Τα στοιχεία που καταχωρούνται κατά την πρώτη εγ¬ 
γραφή του μαθητή και κατά τη διάρκεια της φοίτησής του 
στο Μητρώο μαθητών είναι: 

αα) Στοιχεία ταυτότητας, δηλ: Επώνυμο, όνομα, όνομα 
πατέρα, όνομα μητέρας, επώνυμο μητέρας, έτος γεννή¬ 
σεως, Δήμος ή Κοινότητα όπου είναι εγγεγραμμένος, 
αριθμός δημοτολογίου, θρήσκευμα. 

Στοιχεία που δεν αναγράφονται στις ταυτότητες ή τα 
πιστοποιητικά γέννησης δεν καταχωρούνται στα υπηρε¬ 
σιακά βιβλία και έντυπα, εκτός και αν δηλώνονται με υπεύ¬ 
θυνη δήλωση του Ν 1599/86 των γονέων ή του κηδεμόνα 
του μαθητή. 

ββ) Στοιχεία εισόδου δηλ. το είδος του τίτλου, με βάση 
τον οποίον εγγράφεται ο μαθητής. 

γγ) Στοιχεία εξόδου δηλ. το είδος του τίτλου, με βάση 
τον οποίον απολύεται ή μετεγγράφεται ο μαθητής 

δδ) Στοιχεία επίδοσης δηλ. η ετήσια βαθμολογίατου κά¬ 
θε μαθήματος, καθώς επίσης και ο γενικός ετήσιος βαθ¬ 
μός αυτών στην περίπτωση προαγωγής ή απόλυσης του 
μαθητή. 

εε). Στοιχεία διαγωγής, δηλαδή ο χαρακτηρισμός της 
διαγωγής κάθε μαθητή. 

3. Μέχρι την με οποιονδήποτε τρόπο έξοδο των μαθη¬ 
τών από το ΤΕΕ μπορεί να γίνει διόρθωση τυχόν εσφαλ¬ 
μένων στοιχείων ταυτότητας κάποιου μαθητή, με αίτησή 
του ή με αίτηση του κηδεμόνα του άν είναι ανήλικος. Η 
διόρθωση αυτή ενεργείται από το Διευθυντή του σχολεί¬ 
ου με κόκκινη μελάνι βάσει του δελτίου αστυνομικής ταυ¬ 
τότητας του μαθητή ή ελλείψει αυτού, βάσει πιστοποιητι¬ 
κού γέννησης του οικείου Δήμου ή Κοινότητας. 

Η διόρθωση σφραγίζεται και μονογράφεται από το Δι¬ 
ευθυντή του ΤΕΕ. 

4. Μετά την κατά τα ανωτέρω πρώτη εγγραφή μαθητή 
στο ΤΕΕ η φοίτηση αυτού σε άλλο ΤΕΕ ή άλλο τομέα και 
ειδικότητα ή Ενιαίο Λύκειο επιτρέπεται μόνο με μετεγ¬ 
γραφή με την επιφύλαξη των περιπτώσεων Α1 (κ), Α1 (κα) 
και Α2(η). 

5. Η φοίτηση μαθητών που δέν ενεγράφησαν νόμιμα 
δεν επιτρέπεται. Εξαίρεση υπάρχει μόνο για τους μαθη¬ 
τές που είναι σε εξέλιξη η διαδικασία της μετεγγραφής 
τους. 

Άρθρο 11 
Διπλή Φοίτηση 

α) Δεν επιτρέπεται η ταυτόχρονη φοίτηση σε Τ.Ε.Ε. και 
σε άλλο σχολείο της Δ.Ε. οποιουδήποτε υπουργείου ή σε 
σχολή της Γ/θμιας Εκπ/σης. 

β) Δεν επιτρέπεται η ταυτόχρονη φοίτηση σε δύο ή πε¬ 
ρισσότερους τομείς ή ειδικότητες των Τ.Ε.Ε. 

Άρθρο 12 

Εγγραφές Ελλήνων μαθητών ξένων σχολικών μονάδων 
που λειτουργούν στην αλλοδαπή 
και αλλοδαπών μαθητών 

1. Έλληνες ή ομογενείς μαθητές που προσκομίζουν εν¬ 
δεικτικό ή αποδεικτικό σπουδών ή άλλο αποδεικτικό στοι¬ 
χείο της μαθητικής κατάστασης από αλλοδαπό σχολείο 
γενικής εκπ/σης εγγράφονται ως τις 31 Οκτωβρίου στα 
ΤΕΕ μετά τη λήψη της ισοτιμίας του αναφερόμενου απο¬ 
δεικτικού τους, σύμφωνα με τις διατάξεις του άρθρου 8 
της απόφασης αυτής.. 

2. Έλληνες και ομογενείς μαθητές που προσκομίζουν 
ενδεικτικό ή αποδεικτικό σπουδών ή άλλο αποδεικτικό 
στοιχείο της μαθητικής κατάστασης από αλλοδαπό τεχνι¬ 
κό ή επαγγελματικό σχολείο μπορούν να εγγράφονται 
οποτεδήποτε μέσα στο διδακτικό έτος σε αντίστοιχη τάξη 
των ΤΕΕ που λειτουργούν στην Ελλάδα. Για την εγγραφή 
τους απαιτείται λήψη ισοτιμίας από τον ΟΕΕΚ. 

3. Για την εγγραφή και φοίτηση αλλοδαπών μαθητών 
στα Τεχνικά Επαγγελματικά Εκπαιδευτήρια ακολουθείται 
η διαδικασία που προβλέπεται στο άρθρο μόνο του Π.Δ. 
529/1989 (ΦΕΚ223 Α). 

Άρθρο 13 

Περιπτώσεις μετεγγραφής 

1. Α' Επιτρέπεται η μετεγγραφή μαθητών από δημόσιο 
ΤΕΕ σε άλλο ΤΕΕ στις ακόλουθες περιπτώσεις: 

α) Αν καταργήθηκε η σχολική μονάδα στην οποία είναι 
γραμμένος ο μαθητής 

β) Αν η οικογένεια του μαθητή ή του κηδεμόνα του άλ¬ 
λαξε τόπο κατοικίας 

γ) Αν ο μαθητής πρόκειται να επιστρέφει στην πόλη της 
μόνιμης κατοικίας της οικογένειάς του. 

δ) Αντην επιμέλεια του μαθητή ανέλαβε άλλο πρόσωπο 
που διαμένει σε άλλο τόπο 

ε) Αν ο μαθητής ημερήσιας σχολικής μονάδας άρχισε 
να εργάζεται και ζητά μετεγγραφή για εσπερινή σχολική 
μονάδα 

στ) Αν ο μαθητής εσπερινής σχολικής μονάδας έπαψε 
να εργάζεται και ζητά μετεγγραφή για ημερήσια σχολική 
μονάδα 

ζ) Αν ο μαθητής προτίθεται να παρακολουθήσειτομέα ή 
ειδικότητα που δεν υπάρχουν στο ΤΕΕ στο οποίο είναι εγ¬ 
γεγραμμένος. 

Β' α) Αν ο μαθητής επιθυμεί την παρακολούθηση άλλου 
τομέα (Α'τάξη) ή ειδικότητας (Β'τάξη) ή ειδικότητας Β'Κύ- 
κλου από την αρχική του δήλωση 

β) Αν ο μαθητής που έχει τελειώσει τη φοίτησή του στην 
Α'τάξη του Α'κύκλου των ΤΕΕ επιθυμεί να αλλάξει τομέα, 
εφόσον φοιτήσει πάλι στην τάξη από την οποία αποφοί¬ 
τησε. 

Οι μετεγγραφές της παραγράφου αυτής γίνονται: 

α) Του εδ. Α' με έγκριση του Δ/ντήτου ΤΕΕ στο οποίο θέ¬ 
λει να μετεγγραφεί ο μαθητής ύστερα από αίτηση του κη¬ 
δεμόνα του, εφόσον είναι ανήλικος, που θα συνοδεύονται 


και από τα απαραίτητα στοιχεία που θα βεβαιώνουν το λό¬ 
γο για τον οποίο ζητείται η μετεγγραφή. 

Ο Διευθυντής μπορεί να ζητήσει από τον ενδιαφερόμε¬ 
νο κάθε αποδεικτικό στοιχείο που θα θεωρήσει απαραίτη¬ 
το για να βεβαιωθεί αν αληθεύει ο προβαλλόμενος λόγος 
μετεγγραφής. 

β) Του εδ. Β' με την έγκριση του Δ/ντή του ΤΕΕ στο οποίο 
θέλει να μετεγγραφεί ο μαθητής, ύστερα από υπεύθυνη 
δήλωση του κηδεμόνα του ή του ιδίου αν είναι ενήλικος. 

2. Μετεγγραφή μαθητή ιδιωτικού ΤΕΕ σε δημόσιο ΤΕΕ 
πραγματοποιείται ύστερα από αίτηση του κηδεμόνα του, 
ή του ιδίου αν είναι ενήλικος. 

3. Οι μετεγγραφές μαθητών δημοσίων ΤΕΕ σε ιδιωτικά 
ΤΕΕ πραγματοποιούνται ως τις 25 Οκτωβρίου κάθε χρό¬ 
νου. Μετά την ημερομηνία αυτή και ως τις 23 Δεκεμβρίου 
η μετεγγραφή αυτή επιτρέπεται μόνο στην περίπτωση ιδι¬ 
αίτερα σημαντικού λόγου που εκτιμάται από τον αρμόδιο 
Προϊστάμενο του Γ ραφείου ΤΕΕ ή Γ ραφείου ΔΕ ή το Δι¬ 
ευθυντή Διεύθυνσης ΔΕ. 

Η μετεγγραφή αυτή πραγματοποιείται με την έγκριση 
του Προϊσταμένου Γ ραφείου ΤΕΕ ή Γ ραφείου ΔΕ ή του Δι¬ 
ευθυντή Διεύθυνσης στην αρμοδιότητα του οποίου ανή¬ 
κει το δημόσιο ΤΕΕ από το οποίο μετεγγράφεται ο μαθη¬ 
τής. 

Για τις μετεγγραφές αυτές εφαρμόζονται συμπληρω¬ 
ματικά οι ρυθμίσεις της παραγρ. 1 του παρόντος άρθρου. 

4. Επιτρέπεται η μετεγγραφή μαθητών των ΤΕΕ σε Ενι¬ 
αία Λύκεια και αντίστροφα στις ακόλουθες περιπτώσεις: 

α. Μαθητές της Α' ή Β' τάξης του Α'κύκλου των ΤΕΕ με- 
τεγγράφονται στην Α'τάξη Ενιαίου Λυκείου. 

β. Μαθητές του Β'κύκλου των ΤΕΕ μετεγγράφονται στη 
Β'τάξη Ενιαίου Λυκείου. 

γ. Μαθητές των Ενιαίων Λυκείων μετεγγράφονται στην 
Α'τάξη των ΤΕΕ με την επιφύλαξη της περίπτωσης Α 2(θ) 
του άρθρου 8 της απόφασης αυτής. 

Όλες οι μετεγγραφές της παραγράφου αυτής πραγμα¬ 
τοποιούνται από την αρχή του σχολικού έτους μέχρι και 
την 15η Οκτωβρίου. 

5. α) Οι μετεγγραφές της προηγούμενης παραγράφου 
διενεργούνται με τη διαδικασία που προβλέπεται από τις 
περί μετεγγραφών διατάξεις των οικείων τύπων σχολεί¬ 
ων. 

β) Οι μετεγγραφές από δημόσια ή ιδιωτικά ΤΕΕ σε ιδιω¬ 
τικά ή δημόσια Ενιαία Λύκεια αντίστοιχα, διενεργούνται 
με τη διαδικασία που προβλέπεται από τις περί μετεγγρα¬ 
φών διατάξεις των οικείων τύπων σχολείων. 

Άρθρο 14 

Λοιπές μετεγγραφές 

1. Μετεγγραφές μαθητών δημόσιων ΤΕΕ σε άλλο δημό¬ 
σιο ΤΕΕ γίνονται από υπηρεσιακή ανάγκη ακόμη και δίχως 
αίτηση των κηδεμόνων τους στις περιπτώσεις: 
α) κατάργησης ή συγχώνευσης των σχολικών μονάδων 
β) ίδρυσης νέας σχολικής μονάδας 
γ) επιβολής σε μαθητή της ποινής της αλλαγής σχολι¬ 
κού περιβάλλοντος και 

δ) υπέρβασης του ανώτατου επιτρεπτού αριθμού μα¬ 
θητών που φοιτούν στη σχολική μονάδα 
Μετεγγραφές μαθητών ιδιωτικών ΤΕΕ σε δημόσια ΤΕΕ 
γίνονται από υπηρεσιακή υποχρέωση ακόμη και δίχως αί¬ 
τηση των κηδεμόνων τους στις περιπτώσεις: 

α) παύσης της λειτουργίας του ιδιωτικού ΤΕΕ ή τάξης 
του. 

β) υπέρβασης του καθορισμένου ανώτατου αριθμού 
μαθητών και 

γ) επιβολής σε μαθητή της ποινής της αλλαγής του σχο¬ 
λικού περιβάλλοντος. 

2. Οι μετεγγραφές εξαιτίας κατάργησης, συγχώνευσης 
ή ίδρυσης σχολικών μονάδων, όπως και αυτές που απο- 
φασίζονται για την άρση της υπεραριθμίας των μαθητών, 
γίνονται με βάση τα χωροταξικά δεδομένα σε συνδυασμό 
με τις προτιμήσεις των κηδεμόνων καιτων μαθητών, όπου 
αυτό είναι δυνατό. 

3. Ο Προϊστάμενος του αρμόδιου Γ ραφείου ΤΕΕ ή Γ ρα¬ 
φείου ΔΕ ή ο Διευθυντής της Διεύθυνσης ΔΕ από την 
οποία μετεγγράφεται ο μαθητής έχει αποφασιστική αρ¬ 
μοδιότητα για τις μετεγγραφές που γίνονται σύμφωνα με 
το άρθρο αυτό, καθώς και για την επιλογή της σχολικής 
μονάδας στην οποία θα γίνει η μετεγγραφή. Η αρμοδιό¬ 
τητα του, είναι εκτελεστική μόνο για τις ενέργειες που 
αφορούν την πραγματοποίηση των κυρώσεων αλλαγής 
σχολικού περιβάλλοντος. 

Άρθρο 15 

Διαδικασία μετεγγραφών 

Ο Διευθυντής του Τ.Ε.Ε. από το οποίο γίνεται η μετεγ¬ 
γραφή αμέσως μετά από την με οποιοδήποτε τρόπο 
έγκρισης της μετεγγραφής έχει καθήκον αμέσως και πά¬ 
ντως όχι αργότερα από δέκα (10) ημέρες να: 

α) συμπληρώσει και επισημοποιήσει με σφραγίδα και 
υπογραφή το πρωτότυπο ατομικό δελτίο του μετεγγρα- 
φόμενου μαθητή που πρόκειται να αποσταλεί 

β) μεταφέρει από το πρωτότυπο ατομικό δελτίο σε ομοι¬ 
ότυπο τα στοιχεία επώνυμο, όνομα, όνομα πατέρα και μη¬ 
τέρας, τον αριθμό μητρώου μαθητών, τα στοιχεία επίδο¬ 
σης που ενδεχόμενα υπάρχουν (βαθμούς, τα σχετικά με 
το σχολικό έτος στο οποίο γίνεται η μετεγγραφή και τα 
διαβιβαστικά στοιχεία του ατομικού. Δελτίου: αριθμ. πρω¬ 
τοκόλλου, ημερομηνία, σχολείο προορισμού, διαταγή). 

γ) ενημερώσει το μητρώο μαθητών σχετικά με τη μετα¬ 
βολή αυτή και 

δ) στείλει υπηρεσιακά και με απόδειξη στο Τ.Ε.Ε στο 
οποίο γίνεται η μετεγγραφή το συμπληρωμένο σύμφωνα 
με τα παραπάνω πρωτότυπο ατομικό δελτίο 

1. Στην περίπτωση ιδιωτικών Τ.Ε.Ε., το πρωτότυπο ατο¬ 
μικό δελτίο θεωρείται και από τον αρμόδιο Προϊστάμενο 
Γ ραφείου ΤΕΕ ή Γ ραφείου ΔΕ ή το Διευθυντή Διεύθυνσης 
ΔΕ πριν αποσταλεί. 

2. Το συντασσόμενο σύμφωνα με το εδάφιο β της πα- 
ραγραφ.1 του άρθρου αυτού αντίγραφο ατομικού δελτί¬ 
ου μπορεί να είναι πλήρες φωτοαντίγραφο του πρωτότυ¬ 
που, το οποίο επισημοποιείται και παίρνει τη θέση του 
πρωτότυπου που διαβιβάστηκε. 

3. Ο Διευθυντής υποχρεούται ακόμη να εφοδιάσει το 
μετεγγραφόμενο μαθητή με ειδικό υπηρεσιακό σημείωμα 
με το οποίο αυτός θα μπορεί να παρακολουθήσει τη δι¬ 
δασκαλία των μαθημάτων στο Τ.Ε.Ε. που μετεγγράφεται 
ώσπου να παραληφθεί το ατομικό του δελτίο από τη σχο¬ 
λική αυτή μονάδα. 

4. Ο Διευθυντής του Τ.Ε.Ε. στο οποίο γίνεται η μετεγ¬ 
γραφή μόλις παραλάβειτο ατομικό δελτίο του μετεγγρα- 
φόμενου μαθητή καταχωρεί τα στοιχεία του στο μητρώο 
μαθητών και εντάσσει το ατομικό δελτίο αυτό στην κα¬ 
τάλληλη σειρά μεταξύ των ατομικών δελτίων των μαθη¬ 
τών της ίδιας τάξης. 

5. Αφού ολοκληρωθεί η διαδικασία που καθορίζεται από 


την προηγούμενη παράγραφο, η μετεγγραφή θεωρείται 
ότι έχει γίνει και ο μαθητής συμπεριλαμβάνεται στη δύνα¬ 
μη της σχολικής μονάδας. 

6. Στις περιπτώσεις εκείνες που η μετεγγραφή γίνεται 
μετά από έγκριση του Διευθυντή του Τ.Ε.Ε. στο οποίο με- 
τεγγράφεται ο μαθητής, ο Διευθυντής αυτός τη γνωστο¬ 
ποιεί το ταχύτερο δυνατό με υπηρεσιακό σημείωμα στο 
Διευθυντή του Τ.Ε.Ε. από το οποίο μετεγγράφεται και στη 
συνέχεια ακολουθείται η διαδικασία που ορίζεται από την 
παρ. 1 του άρθρου αυτού. 

7. Οι αιτήσεις για μετεγγραφή των ενδιαφερομένων 
υποβάλλονται στα όργανα εκείνα που είναι για κάθε περί¬ 
πτωση αρμόδια για την έγκριση σύμφωνα μετις διατάξεις 
της απόφασης αυτής 

Άρθρο 16 

Ένταξη μετεγγραφόμενων μαθητών 

1 Μαθητές που μετεγγράφονται σε άλλο Τ.Ε.Ε. εντάσ¬ 
σονται στην τάξη, στην οποία είχαν ενταχθεί στο Τ.Ε.Ε. 
από το οποίο πήραν μετεγγραφή 

Οι μαθητές των ημερήσιων Τ.Ε.Ε. μετεγγράφονται στα 
εσπερινά ΤΕΕ και αντίστροφα, ως ακολούθως: 

α) Μαθητές των Α' και Β' τάξεων του Α Κύκλου των ημε¬ 
ρήσιων Τ.Ε.Ε. μετεγγράφονται αντίστοιχα στις Α' και Β' 
τάξεις εσπερινών 

β) Μαθητές του Β' Κύκλου των ημερήσιων Τ.Ε.Ε. μετεγ- 
γράφονται στον Β' Κύκλο των εσπερινών. 

γ) Μαθητές της Α' τάξης του Α' Κύκλου των εσπερινών 
Τ.Ε.Ε. μετεγγράφονται στην Α' τάξη ημερησίων ως τις 20 
Ιανουάριου 

δ) Μαθητές των Β' καιΓτάξεωντουΑ'Κύκλου των εσπε¬ 
ρινών Τ.Ε.Ε. μετεγγράφονται αντίστοιχα στις Α 'και Β' τά¬ 
ξεις ημερησίων 

ε) Μαθητές του Β' Κύκλου των εσπερινών Τ.Ε.Ε. μετεγ- 
γράφονται στον Β' Κύκλο των ημερησίων ως τις 31 Οκτω¬ 
βρίου 

Άρθρο 17 

Προθεσμίες μετεγγραφών 

Οι μετεγγραφές μαθητών των Τ.Ε.Ε. πραγματοποιού¬ 
νται: 

α) Οι περιπτώσεις του άρθρου 14 της απόφασης αυτής 
από την έναρξη του διδακτικού έτους ως και την τελευ¬ 
ταία ημέρα διδασκαλίας μαθημάτων 

β) Οιπεριπτώσειςτωνδιατάξεωντουεδ. ζτηςπερ. Ακαι 
εδ. ακαιβτηςπερ. Β της παρ. 1 του άρθρου 13 ως τις 15 
Οκτωβρίου κάθε χρόνου. 

γ) Οι περιπτώσεις των διατάξεων των εδ. α. β, γ, δ, ε και 
στ της περ. Α της παρ. 1 και της παρ. 2 του άρθρου 13 ως 
τις 25 Οκτωβρίου κάθε χρόνου, εκτός αν πρόκειται για με¬ 
τεγγραφή τέκνων δημοσίων πολιτικών και στρατιωτικών 
υπαλλήλων ή υπαλλήλων οργανισμών δημοσίου ή ιδιωτι¬ 
κού δικαίου που μετατίθενται μετά τις 25 Οκτωβρίου από 
την πόλη της σχολικής μονάδας που φοιτούντα τέκνα τους 
ή αν πρόκειται για διακοπή λειτουργίας του Τ.Ε.Ε. ή τομέα 
ή στην περίπτωση ιδιαίτερα σημαντικού λόγου που εκτιμά- 
ται από τον Προϊστάμενο Γ ραφείου ΤΕΕ ή Γ ραφείου ΔΕ ή 
το Διευθυντή Διεύθυνσης στην αρμοδιότητα του οποίου 
ανήκει η σχολική μονάδα που μετεγγράφεται ο μαθητής. 

Άρθρο 18 

Απουσίες μετεγγραφόμενων μαθητών 

1) Ο μετεγγραφόμενος σε σχολείο άλλης πόλης μαθη¬ 
τής δεν θεωρείται ότι απουσιάζει από τα μαθήματα γιατις 

ημέρες που απαιτούνται για την μετάβασή του απάτη μια 
πόλη στην άλλη. 

2) Άν από τη διακοπή της φοίτησης στο σχολείο μέχρι 
την προσέλευση του μετεγγραφόμενου μαθητή στο 
σχολείο της νέας διαμονής μεσολάβησε κατά την κρίση 
του συλλόγου καθηγητών χρόνος μεγαλύτερος από τον 
απόλυτα αναγκαίο για την μετάβασή του, σημειώνονται 
απουσίες για τις ημέρες καθυστέρησης, οι οποίες λαμ- 
βάνονται υπόψη και για τον χαρακτηρισμό της φοίτησής 
του. 

Άρθρο 19 

Κηδεμονία ανήλικων μαθητών 

1. Κηδεμόνας του μαθητή, εφόσον αυτός είναι ανήλι¬ 
κος, είναι ο πατέρας ή η μητέρα και απουσία αυτών ή κω- 
λυομένωναπό το νόμο, οέχωντην επιμέλεια αυτού, σύμ¬ 
φωνα με τις διατάξεις του Αστικού Κώδικα, ή το ενήλικο 
μέλος της οικογένειάς του, το οποίο είναι νόμιμα εκτά¬ 
κτως ή παγίως εξουσιοδοτημένο από αυτόν. Ο κηδεμό¬ 
νας του μαθητή έχει τις από το άρθρο 25 της απόφασης 
αυτής προβλεπόμενες υποχρεώσεις. 

2. Ο κατά την προηγούμενη παράγραφο κηδεμόνας, 
εφόσον δεν κατοικεί στην έδρα του Τ.Ε.Ε., αντιπροσω¬ 
πεύεται από ενήλικο πρόσωπο, εγγράφως εξουσιοδοτη¬ 
μένο από αυτόν, που κατοικεί νόμιμα στην έδρα του Τ. Ε. Ε. 

3. Όπου στην απόφαση αυτή αναφέρεται ο κηδεμόνας 
νοείται και ο κατά την προηγούμενη παράγραφο οριζόμε¬ 
νος αντιπρόσωπος αυτού. 

4. Κανένα στοιχείο για την σχολική κατάσταση του μα¬ 
θητή δεν γνωστοποιείται και δεν παρέχεται σε άλλο πρό¬ 
σωπο, εκτός από τον κηδεμόνα αυτού ή άλλο συγγενικό 
πρόσωπο εξουσιοδοτημένο με απλή εξουσιοδότηση από 
τον έχοντατην κηδεμονία του μαθητή. 

5. Η προσέλευση των κηδεμόνων των μαθητών μπορεί 
να πραγματοποιείται και κατά τη διάρκεια των θερινών 
διακοπών κατά τις ημέρες που ορίζονται από σχετικές 
αποφάσεις. 

6. Οι μαθητές που έχουν συμπληρώσει το 18ο έτος της 
ηλικίας τους, είναι οι ίδιοι κηδεμόνες και μπορούν να χει¬ 
ρίζονται μόνοι τους τις σχολικές τους υποθέσεις. 

7. Ο κηδεμόνας του μαθητή οφείλει να προσέλθει στο 
Τ.Ε.Ε. και να δηλώσει ενυπόγραφα ότι είναι ο νόμιμος κη¬ 
δεμόνας του μαθητή κατά την πρώτη εγγραφή του στο 
ΤΕΕ και κατά την εγγραφή κάθε σχολικού έτους. 

ΚΕΦΑΛΑΙΟ Δ 
ΦΟΙΤΗΣΗ ΜΑΘΗΤΩΝ 

Άρθρο 20 

Φοίτηση μαθητών - Απουσίες 

1. Η προαγωγή και η απόλυση των μαθητών των Τ.Ε.Ε. 
εξαρτάται από την τακτική τους φοίτηση στο σχολείο και 
από την επίδοσή τους κατά τη διάρκεια του διδακτικού 
έτους. 

2. Η τακτική φοίτηση ή απουσία των μαθητών από το 
ΤΕΕ κατά τις ώρες λειτουργίας του αποτελούν τα κριτή¬ 
ρια για το χαρακτηρισμό της φοίτησης αυτών ως επαρ¬ 
κούς ή ελλιπούς ή ανεπαρκούς. 

3. Οι απουσίες αριθμούνται ανά μία για κάθε διδακτική 
ώρα. 

4. Απουσία μαθητή από τις πολιτιστικές ή αθλητικές εκ¬ 
δηλώσεις που πραγματοποιούνται στα πλαίσια του ωρο¬ 
λογίου προγράμματος του Τ.Ε.Ε. λογίζεται ως απουσία 


από τα διδασκόμενα μαθήματα για ισάριθμες διδακτικές 
ώρες, η δε απουσία από ημερήσια εκδρομή ή περίπατο 
λογίζεται ως απουσία για ισάριθμες διδακτικές ώρες, όσα 
και τα ωριαία μαθήματα, που δε διδάχθηκαν για το λόγο 
αυτό κατά την ίδια μέρα. 

Εξαίρεση επιτρέπεται στις περιπτώσεις που, κατά την 
κρίση του Διευθυντή του Τ.Ε.Ε., η συμμετοχή του μαθητή 
στις ανωτέρω εκδηλώσεις καθίσταται εκ των πραγμάτων 
αδύνατη. 

Άρθρο 21 

Περιπτώσεις δικαιολογημένης απουσίας 

1. Για τον χαρακτηρισμό της φοίτησης των μαθητών, κα¬ 
τά την έννοια του άρθρου 20 αυτής της απόφασης, δεν 
λαμβάνονται υπόψη: 

α) Απουσία από το Τ.Ε.Ε. κατά τις ώρες λειτουργίας αυ¬ 
τού, μαθητών αποστελλομένων στο εξωτερικό ή το εσω¬ 
τερικό για ειδική αποστολή σύμφωνα με έγγραφη εντολή 
του Υπουργού Εθνικής Παιδείας και Θρησκευμάτων. 

β) Απουσία μαθητών που απασχολούνται οπωσδήποτε 
σε εργασία που ανατέθηκε σε αυτούς από το Διευθυντή ή 
με πράξη του Συλλόγου των διδασκόντων. 

γ) Απουσία μαθητών για την προσέλευσή τους αποδε¬ 
δειγμένα ενώπιον του Συμβουλίου Επιλογής Οπλιτών. 

δ) Απουσία λόγω συμμετοχής σε επίσημες αθλητικές 
εκδηλώσεις, πιστοποιούμενη από αρμόδια δημόσια 
αθλητική αρχή. 

ε) Απουσία μαθητών: α) του Καθολικού Δόγματος, β) 
Εβραϊκού θρησκεύματος, γ) Μουσουλμανικού θρησκεύ¬ 
ματος κατά τις ημέρες των εορτών που αναφέρονται 
στις παραγράφους 4, 5, 6 του άρθρου 2 της απόφασης 
αυτής. 

ζ) Απουσία μαθητών που απαλλάσσονται νόμιμα, εν μέ- 
ρει ή συνολικά από τη συμμετοχή τους στη διδασκαλία 
μαθημάτων κατά τα στο επόμενο άρθρο οριζόμενα. 

η) Απουσίες μαθητών από το ΤΕΕ κατά τις ώρες λει¬ 
τουργίας του, οι οποίες οφείλονται σε ολιγόωρη ή ολι- 
γοήμερη απεργία των υπεραστικών λεωφορείων ΚΤΕΛ, 
που βεβαιώνεται κατά τόπους από τον Οικείο Νομάρχη. 

θ) Απουσίες μαθητών από το Τ.Ε.Ε. κατά τις ώρες λει¬ 
τουργίας του, που οφείλονται στις επιβαλλόμενες κυρώ¬ 
σεις και μέχρι το πολύ τριών ημερών κατά την κρίση του 
συλλόγου καθηγητών. 

ι) Απουσίες μαθητών μέχρι τριών το πολύ ημερών κα¬ 
τά μήνα, οφειλόμενες στην ανάγκη μεταγγίσεως αίμα¬ 
τος σε ειδικό νοσηλευτικό ίδρυμα λόγω μεσογειακής ή 
δρεπανοκυτταρικής αναιμίας από την οποία πάσχουν. 
Οι απουσίες αυτές δεν μπορούν να υπερβαίνουν αθροι¬ 
στικά για όλο το έτος τις απουσίες είκοσι τεσσάρων (24) 
ημερών. 

ια) Απουσίες μαθητών που οφείλονται σε θεραπεία 
αρχική ή συνεχιζόμενη σε χώρες του εξωτερικού. Στις 
περιπτώσεις αυτές δεν υπολογίζονται και οι απουσίες 
τριών ημερών, για τη μετάβαση και επιστροφή, πέρα 
από τις βεβαιούμενες από τα σχετικά ιατρικά πιστοποι¬ 
ητικά. 

ιβ) Απουσίες, μέχρι είκοσι τεσσάρων (24) ημερών για 
όλο το διδακτικό έτος, μαθητών που πάσχουν από σακχα¬ 
ρώδη διαβήτη και με το ιατρικό δεδομένο ότι η πάθηση εί¬ 
ναι βαρύτατη και απαιτεί καθημερινά ενέσεις ινσουλίνης, 
επανειλημμένες μετρήσεις του σακχάρου του αίματος, 
καθώς και εισαγωγές στο νοσοκομείο. 

ιβ) Απουσίες μαθητών λόγω συμμετοχής τους σε εθε¬ 
λοντική αιμοδοσία ως εξής 

• Της ημέρας της αιμοδοσίας όταν ο μαθητής προ¬ 
σφέρει αίμα για ασθενή του συγγενικού του περιβάλλο¬ 
ντος. 

• Μίας (1) ημέρας επιπλέον όταν ο μαθητής με δική του 
πρωτοβουλία προσέρχεται να προσφέρει αίμα σε κέντρο 
αιμοδοσίας. 

• Δύο (2) επιπλέον ημερών όταν ο μαθητής ανταποκρί- 
νεται σε πρόσκληση υπηρεσίας αιμοδοσίας για κάλυψη 
έκτακτης ανάγκης ή όταν συμμετέχει σε οργανωμένη 
ομαδική αιμοληψία. 

Άρθρο 22 

Απαλλαγές μαθητών 
από την ενεργό συμμετοχή σε μάθημα 

1. Ο κηδεμόνας μαθητή, που για λόγους υγείας, πάθη¬ 
σης μόνιμης ή παροδικής ή ειδικής μειονεξίας κωλύεται 
να μετέχει στο μάθημα της Φυσικής Αγωγής μπορεί να ζη¬ 
τήσει την εξαίρεση του μαθητή σε κάποια από τα μαθή¬ 
ματα αυτά με αίτησή του. Η αίτηση αυτή συνοδεύεται 
υποχρεωτικά και από ιατρική βεβαίωση δημοσίου νοση¬ 
λευτικού ιδρύματος ή ιατρού του ασφαλιστικού του φο¬ 
ρέα, στην οποία να αναφέρεται ο λόγος και η διάρκεια της 
αιτούμενης απαλλαγής. Υποβάλλεται στο Διευθυντή του 
ΤΕΕ εντός πέντε ημερών από την έναρξη των μαθημάτων 
ή από την εμφάνιση της πάθησης ή μετά την ασθένεια 
επάνοδο του μαθητή στο ΤΕΕ. 

2. Επί της, κατά την προηγούμενη παράγραφο, αίτη¬ 
σης αποφαίνεται ο Διευθυντής του ΤΕΕ και ο κατά περί¬ 
πτωση αρμόδιος διδάσκοντας καθηγητής, συντάσσο- 
ντας σχετική πράξη στο βιβλίο πράξεων του συλλόγου 
διδασκόντων. Σε αμφιβολία ο μαθητής παραπέμπεται 
στην αρμόδια Υγειονομική Επιτροπή. Η βεβαίωση της 
προηγούμενης παραγράφου δεν απαιτείται σε όσες πε¬ 
ριπτώσεις η πάθηση είναι εμφανής και δεν χρειάζεται 
απόδειξη. Η ισχύς της κατά τα ανωτέρω απαλλαγής, 
που αφορά ολόκληρο το διδακτικό έτος ή τμήμα αυτού, 
αρχίζει από την έναρξη των μαθημάτων ή την εμφάνιση 
της πάθησης ή της ασθένειας προσήκοντος βεβαιωμέ¬ 
νης. 

3. Απαλλαγή από το μάθημα της Φυσικής Αγωγής για 
κάποια διδακτική ώρα μπορεί να ζητήσει ο μαθητής για 
αποχρώντα λόγο από το διδάσκοντα καθηγητή, ο οποίος 
μπορεί και να χορηγεί αυτή, ύστερα από έγκριση του Δι¬ 
ευθυντή του ΤΕΕ. 

4. Οι κατά τις διατάξεις του παρόντος άρθρου απαλ¬ 
λασσόμενοι από το μάθημα της Φυσικής Αγωγής μαθη¬ 
τές, δεν υποχρεώνονται στην παρακολούθηση του μαθή¬ 
ματος. 

Άρθρο 23 

Έλεγχος και καταχώρηση απουσιών 

1. Η απουσία μαθητού από το ΤΕΕ καταχωρείται στο 
ημερήσιο δελτίο απουσιών για κάθε διδακτική ώρα. 

2. Η σύνταξη κι η φύλαξη του ημερήσιου δελτίου απου¬ 
σιών ανατίθεται από το Διευθυντή του ΤΕΕ σε μαθητή τά¬ 
ξης ή τμήματος τάξης, που διακρίνεταιγιατοήθος και την 
επίδοσή του, αναπληρούμενο από άλλον μαθητή με τους 
ίδιους όρους. Το δελτίο αυτό ελέγχεται και μονογράφεται 
από το διδάσκοντα ή τους διδάσκοντες στην οικεία στήλη 
και μετά τη λήξη των ημερησίων μαθημάτων, παραδίδεται 


από τον υπεύθυνο κατά τα ανωτέρω μαθητή στον ορισμέ¬ 
νο από τον Διευθυντή καθηγητή. 

3. Για τον έλεγχο των απουσιών των μαθητών τηρείται 
ίδιο βιβλίο φοίτησης (απουσιολόγιο) στο οποίο καταχω- 
ρείται αριθμητικά το σύνολο (άθροισμα) των απουσιών 
της ημέρας κάθε μαθητή που απούσιαζε, όπωςτο άθροι¬ 
σμα αυτό αναγράφεται στο ημερήσιο δελτίο απουσιών. 
Η τήρηση, κατά τα παραπάνω, του βιβλίου φοίτησης 
(απουσιολογίου) ανατίθεται σε καθηγητή που ορίζεται 
από τον Διευθυντή, με αναπληρωτή αυτού άλλον καθη¬ 
γητή. 

4. Οι απουσίες που καταχωρούνται στο βιβλίο φοίτησης 
(απουσιολόγιο), κατά την προηγούμενη παράγραφο, 
αθροίζονται κατά μήνα και μεταφέρονται συνολικά στα 
ατομικά δελτία των μαθητών. Οι απουσίες γνωστοποιού¬ 
νται στους κηδεμόνες των μαθητών με τους ατομικούς 
ελέγχους τους. 

5. Κατά τη λήξη του Β’ τετραμήνου και πριν από την 
έναρξη των γραπτών εξετάσεων, τα κατά την προηγού¬ 
μενη παράγραφο αθροίσματα απουσιών αθροίζονται σε 
γενικό σύνολο στα ατομικά δελτία των μαθητών και απο¬ 
τελούν τη βάση, σε συνδυασμό και μεταπροσκομισθέντα 
τυχόν δικαιολογητικά απουσιών, για τον χαρακτηρισμό 
της φοίτησής τους. 

Άρθρο 24 

Χαρακτηρισμός της φοίτησης - Συνέπειες 

1. Η φοίτηση όλων των μαθητών των ΤΕΕ είναι καθήκον 
και χαρακτηρίζεται, ως επαρκής, ελλιπής ή ανεπαρκής, 
με βάση το κατά το άρθρο 23 της απόφασης αυτής γενι¬ 
κό σύνολο απουσιών, που σημειώθηκαν κατά την διάρ¬ 
κεια του διδακτικού έτους, σε συνδυασμό και με την, μέ- 
χριτηνημέρα χαρακτηρισμού της, ετήσιαπροφορική επί¬ 
δοση σε άλατα μαθήματα. 

2. Επαρκής χαρακτηρίζεται η φοίτηση του μαθητή εφ’ 
όσον: 

α) Το σύνολο των απουσιώντου μαθητή που σημειώθη¬ 
καν κατά το οικείο διδακτικό έτος, ανεξάρτητα από το λό¬ 
γο στον οποίο οφείλονται δεν υπερβαίνει τις εξήντα τέσ¬ 
σερις (64). 

β) Το σύνολο των απουσιών του μαθητή, δεν υπερβαίνει 
τις εκατόν δέκα τέσσερις (114) γιαταημερήσια ΤΕΕ, από 
τις οποίες οι πάνω από τις εξήντα τέσσερις (64) είναι δι¬ 
καιολογημένες ή οφείλονται σε ασθένεια, που βεβαιώνε¬ 
ται σύμφωνα με τα όσα ορίζονται στο άρθρο 25 της από¬ 
φασης αυτής, (ιατρική βεβαίωση για απουσία άνω των 
δύο συνεχόμενων ημερών, βεβαίωση από τον κηδεμόνα 
για απουσίες μέχρι δύο συνεχόμενες ημέρες). 

γ) Κατ’ εξαίρεση ο σύλλογος των διδασκόντων κάθε 
ΤΕΕ με ειδική πράξη του, χαρακτηρίζει επαρκή τη φοί¬ 
τηση μαθητή που σημείωσε απουσίες περισσότερες 
από εκατόν δέκα τέσσερις (114) και όχι πάνω από εκα¬ 
τόν εξήντα τέσσερις (164) απουσίες, με την προϋπόθε¬ 
ση ότι όλες οι πάνω από τις εξήντα τέσσερις (64) απου¬ 
σίες του είναι δικαιολογημένες ή οφείλονται σε ασθέ¬ 
νεια που βεβαιώνεται κατά τα ανωτέρω και η επίδοσή 
του κρίνεται ιδιαίτερα ικανοποιητική, με την έννοια ότι ο 
Γενικός Μέσος Όρος της προφορικής βαθμολογίας, 
που προκύπτει από το άθροισμα των μέσων όρων των 
βαθμών των δύο τετραμήνων διαιρούμενο με τον αριθ¬ 
μό όλων των διδασκομένων μαθημάτων, είναι τουλάχι¬ 
στον δέκα πέντε (15) πλήρες και η διαγωγή του κοσμιό- 
τατη. 

Οι μαθητές των οποίων η φοίτηση χαρακτηρίζεται 
επαρκής, προσέρχονται κανονικά στις προαγωγικές και 
απολυτήριες εξετάσεις περιόδου Ιουνίου. 

3. Ελλιπής χαρακτηρίζεται η φοίτηση μαθητή που ση¬ 
μείωσε πάνω από εκατόν δέκα τέσσερις (114) απουσίες 
και όχι περισσότερες από εκατόν εξήντα τέσσερις (164) 
απουσίες, από τις οποίες οι πάνω από τις εξήντα τέσσε¬ 
ρις (64) είναι δικαιολογημένες ή οφείλονται σε ασθένεια 
που βεβαιώνεται κατά τα ανωτέρω, αλλά η φοίτησή του 
δεν χαρακτηρίζεται επαρκής σύμφωνα με τις διατάξεις 
της προηγούμενης παραγράφου. Κατ’ εξαίρεση ο σύλ¬ 
λογος των διδασκόντων μπορεί με ειδική πράξη του να 
χαρακτηρίσει ελλιπή τη φοίτηση μαθητή που σημείωσε 
πάνω από εκατόν εξήντα τέσσερις (164) και όχι περισσό¬ 
τερες από διακόσιες δέκα τέσσερις (214) απουσίες, εφό¬ 
σον όλες οι πάνω από τις εξήντα τέσσερις (64) είναι δι¬ 
καιολογημένες ή οφείλονται σε ασθένεια που βεβαιώνε¬ 
ται κατά τα ανωτέρω, η επίδοσή του κρίνεται ιδιάιτερα 
ικανοποιητική κατά την έννοια της περίπτωσης γ της 
προηγούμενης παραγράφου του παρόντος άρθρου και η 
διαγωγή του είναι κοσμιότατη. Μαθητές των οποίων η 
φοίτηση χαρακτηρίζεται ελλιπής δε γίνονται δεκτοί στις 
ετήσιες προαγωγικές ή απολυτήριες εξετάσεις του Ιου¬ 
νίου. Το ετήσιο προαγωγικό ή απολυτήριο αποτέλεσμα 
για τους μαθητές αυτούς εξάγεται σύμφωνα με τις κεί¬ 
μενες διατάξεις. 

4. Ανεπαρκής χαρακτηρίζεται η φοίτηση μαθητή που 
σημείωσε πάνω από εξήντα τέσσερις (64) απουσίες και 
δεν εμπίπτει σε καμία από τις διατάξεις των παραγράφων 
2 και 3 του παρόντος άρθρου. Οι μαθητές των οποίων η 
φοίτηση χαρακτηρίζεται ανεπαρκής, είναι υποχρεωμένοι 
να επαναλάβουντη φοίτησή στην ίδια τάξη. 

5. Γιατους μαθητές που φοιτούν στα εσπερινά ΤΕΕ, τα 
αριθμητικά όρια των απουσιών για το χαρακτηρισμό της 
φοίτησης που αναφέρονται στις παραγράφους 2, 3,και 4 
του άρθρου αυτού, προσαυξάνονται κατά δεκαέξι (16) 
απουσίες για κάθε περίπτωση, δηλαδή το όριο των 64 
απουσιών σε 80, των 114 σε 130, των 164 σε 180 και των 
214 σε 230. 

6. Για τον χαρακτηρισμό της φοίτησης των μαθητών 
που φοιτούν σε τάξεις εσπερινών ΤΕΕ που τα προγράμ¬ 
ματα σπουδών διαρκούν τρία εξάμηνα τα προσαυξημένα 
σύμφωνα με την προηγούμενη παράγραφο όρια απου¬ 
σιών προσαυξάνονται περαιτέρω κατά 50%, δηλαδή το 
όριο των 80 απουσιών αυξάνεται σε 120, των 130 σε 195 
και των 230 σε 345, συνεπώς το όριο των απουσιών για 
επαρκή φοίτηση αυτών των μαθητών είναι εκατόν ενενή¬ 
ντα πέντε (195) απουσίες, εκ των οποίων οι εβδομήντα πέ¬ 
ντε (75) πρέπει να είναι δικαιολογημένες και οι 120 απου¬ 
σίες μπορεί να είναι αδικαιολόγητες. 

Άρθρο 25 

Ενημέρωση γονέων - Δικαιολόγηση απουσιών 

1. Για την τακτική παρακολούθηση της φοίτησης του 
μαθητή ευθύνεται εξ ολοκλήρου ο κηδεμόνας του. Ο 
υπεύθυνος για την παρακολούθηση της φοίτησης των 
μαθητών καθηγητής κάθε τμήματος ή τάξης, αφού ενη¬ 
μερώσει το Δ/ντή του ΤΕΕ, ότι ο μαθητής συμπλήρωσε 
ήδη τριάντα (30) απουσίες δικαιολογημένες ή αδικαιο¬ 
λόγητες, είναι υποχρεωμένος να ενημερώνει τον κηδε¬ 
μόνα με ταχυδρομική επιστολή, η οποία στέλνεται με τη 
φροντίδα του ΤΕΕ από 1 μέχρι 5 κάθε μήνα για τις απου¬ 
σίες του μήνα που προηγήθηκε και από 15 ως τη λήξη 


των μαθημάτων για το πρώτο 15/θήμεροτου ίδιου μήνα. 
Με την ίδια επιστολή ο κηδεμόνας ενημερώνεται και για 
κάθε άλλο θέμα που αφορά τη σχολική κατάσταση του 
μαθητή. 

2. Ο κηδεμόνας κάθε μαθητή οφείλει να προσέρχεται 
το πρώτο δεκαήμερο κάθε μήνα, κατά τις ώρες λει¬ 
τουργίας του ΤΕΕ, για να ενημερώνεται υπεύθυνα για τη 
φοίτηση του μαθητή λαμβάνοντας σχετικό ενυπόγραφο 
σημείωμα από τον υπεύθυνο καθηγητή. Η επιστολή της 
προηγούμενης παραγράφου αποστέλλεται στον κηδε¬ 
μόνα ανεξάρτητα από την προσέλευσή του ή όχι στο 
ΤΕΕ και είναι ανεξάρτητη από το ενυπόγραφο σημείω¬ 
μα. 

3. Ο κηδεμόνας κάθε μαθητή που απούσιασε για λό¬ 
γους υγείας από το ΤΕΕ περισσότερο από δύο συνεχό¬ 
μενες ημέρες, είναι υποχρεωμένος να προσκομίσει ο 
ίδιος, το βραδύτερο μέχρι και τη δεκάτη εργάσιμη μέρα 
από την επιστροφή του μαθητή στο ΤΕΕ, βεβαίωση για¬ 
τρού δημόσιου νοσηλευτικού ιδρύματος ή σχολιατρικής 
υπηρεσίας ή οποιουδήποτε ιδιώτη γιατρού, που να πι¬ 
στοποιεί το είδος και τη διάρκεια της ασθένειας. Η βε¬ 
βαίωση αυτή μπορεί να χρησιμεύσει ως δικαιολογητικό 
για τις αντίστοιχες απουσίες. Δικαιολογητικό που υπο¬ 
βάλλονται μετά την παρέλευση της ανωτέρω προθε¬ 
σμίας δε λαμβάνονται υπόψη. Κάθε βεβαίωση υποβάλ¬ 
λεται με αίτηση και καταχωρείται στο πρωτόκολλο απα¬ 
ραίτητα. Για τη δικαιολόγηση απουσιών δύο ημερών 
λόγω ασθένειας ή άλλων σοβαρών οικογενειακών λό¬ 
γων, αρκεί και ενυπόγραφο σημείωμα του κηδεμόνα, 
που προσκομίζεται από τον ίδιο αποκλειστικά δέκα ερ¬ 
γάσιμες μέρες το πολύ μετά την επάνοδο του μαθητή 
στο ΤΕΕ. Με τον τρόπο αυτό ο κηδεμόνας μπορεί να δι¬ 
καιολογήσει απουσίες το πολύ 10 ημερών αθροιστικά 
για όλο το έτος. 

4. Τα δικαιολογητικό που υποβάλλονται σύμφωνα με τις 
διατάξεις της προηγούμενης παραγράφου, δε δεσμεύ¬ 
ουν το σύλλογο, όταν ο ίδιος γνωρίζει με ικανά και επαρ¬ 
κή στοιχεία τους πραγματικούς λόγους απουσίας του μα¬ 
θητή. 

5. Σε καμιά περίπτωση δε θεωρούνται δικαιολογημένες 
απουσίες μαθητών: 

α) Όταν πραγματοποιούνται χωρίς την άδεια του Δ/ντή 
του ΤΕΕ σε ώρες του ημερήσιου προγράμματος λει¬ 
τουργίας αυτού, μεμονωμένες ή συνεχείς. Γ ια την πρώ¬ 
τη και την τελευταία διδακτική ώρα του ημερήσιου προ¬ 
γράμματος λειτουργίας του ΤΕΕ, είναι δυνατόν, κατά 
την κρίση του συλλόγου των διδασκόντων, να δικαιολο¬ 
γηθούν απουσίες που οφείλονται σε εξαιρετικά σοβα¬ 
ρούς αντικειμενικούς λόγους, των ιδιαίτερα τοπικών και¬ 
ρικών, συγκοινωνιακών και άλλων συνθηκών του κάθε 
ΤΕΕ. 

β) Όταν οφείλονται σε ομαδική, κατά την κρίση του 
προϊσταμένου Γ ραφείου ΤΕΕ, Δ.Ε ή του Διευθυντή της Δι¬ 
εύθυνσης ΔΕ, απομάκρυνση των μαθητών από το σχο¬ 
λείο. 

6. Οι δικαιολογημένες απουσίες των μαθητών, που 
πραγματοποιούνται σύμφωνα με τις διατάξεις του άρ¬ 
θρου αυτού, αθροίζονται και λαμβάνονται υπόψη για το 
χαρακτηρισμό της φοίτησης κάθε μαθητή, σύμφωνα με 
τις διατάξεις του άρθρου 24 της απόφασης αυτής. 

Για τις απουσίες αυτές συντάσσεται, αμέσως μετά τη 
λήξη κάθε τετράμηνου, ειδική πράξη του συλλόγου των 
διδασκόντων. 

7. Όπου στο παρόν άρθρο αναφέρεται ο κηδεμόνας του 
μαθητή, νοείται ο πατέρας ή η μητέρα ή οποιοδήποτε νό¬ 
μιμα εξουσιοδοτημένο από αυτούς φυσικό πρόσωπο, 
προκειμένου μόνο περί μαθητών που δεν έχουν συμπλη¬ 
ρώσει το 18ο έτος της ηλικίας τους. 

Οι μαθητές που έχουν συμπληρώσει το 18ο έτος της 
ηλικίας τους εκπληρώνουν προσωπικά την υποχρέωση 
για τη δικαιολόγηση των απουσιών τους. 

ΚΕΦΑΛΑΙΟ Ε 

ΔΙΑΓΩΓΗ ΜΑΘΗΤΩΝ - ΤΙΜΗΤΙΚΕΣ ΔΙΑΚΡΙΣΕΙΣ 

Άρθρο 26 
Διαγωγή μαθητών 

1. Η συμπεριφορά μαθητών, που εκδηλώνεται καθοιον- 
δήποτε τρόπο, με πράξεις ή παραλείψεις, εντός και εκτός 
του ΤΕΕ, συνιστάτη διαγωγή αυτών. 

2. Η διαγωγή περιλαμβάνεται μεταξύ των στοιχείων της 
σχολικής κατάστασης των μαθητών που φοιτούν κάθε 
σχολικό έτος σε ΤΕΕ και ελέχγεται, χαρακτηρίζεται και 
καταχωρείται στα οικεία βιβλία σύμφωνα με τις διατάξεις 
της απόφασης αυτής. 

3. Ως προσήκουσα διαγωγή των μαθητών, που αποτελεί 
υποχρέωση αυτών, νοείται η έμπρακτη συμμόρφωσή 
τους προς τους διέποντας τη σχολική ζωή κανόνες και 
προς τις ηθικές αρχές του κοινωνικού περιβάλλοντος μέ¬ 
σα στο οποίο διαβιούν, κάθε δε παρέκκλιση από αυτή, 
που εκδηλώνεται με υπαίτια πράξη ή παράλειψη, αποτε¬ 
λεί αντικείμενο παιδαγωγικού ελέγχου και αντιμετωπίζε¬ 
ται με την επιβολή κυρώσεων. 

4. Η διαγωγή κάθε μαθητή χαρακτηρίζεται «κοσμιότα- 
τη», «κόσμια», «επίμεμπτη», ανάλογα με τα συνιστώντα 
αυτή χαρακτηριστικά στοιχεία κατά τις κατωτέρω διακρί¬ 
σεις. 

α) «κοσμιότατη», χαρακτηρίζεται η διαγωγή του μαθη¬ 
τή, όταν αυτός τηρεί απόλυτα την κατά την έννοια της 
παρ. 3 του παρόντος άρθρου προσήκουσα διαγωγή. 

β) «κόσμια», χαρακτηρίζεται η διαγωγή του μαθητή, 
όταν αυτός τηρεί μεν κατά κανόνα την κατά την έννοια της 
παρ. 3 του άρθρου αυτού προσήκουσα διαγωγή, όχι όμως 
και χωρίς παρεκκλίσεις. 

γ) «επίμεμπτη», χαρακτηρίζεται η διαγωγή του μαθητή, 
όταν αυτός παρέκκλινε από την κατά την έννοια της παρ. 
3 του άρθρου αυτού προσήκουσα διαγωγή σε βαθμό ανε¬ 
πίτρεπτο, αλλά η παρέκκλιση αυτής κρίνεται επιδεκτική 
παιδαγωγικής επανόρθωσης εντός του ίδιου σχολικού 
περιβάλλοντος. 

Όταν ο μαθητής παρεκκλίνει από την προσήκουσα, κα¬ 
τά την έννοια της παρ. 3, διαγωγή, σε βαθμό ώστε η πα¬ 
ρέκκλιση αυτή να δημιουργεί παιδαγωγικό πρόβλημα που 
υπερβαίνει τις επανορθωτικές δυνατότητες του ΤΕΕ που 
φοιτά ο μαθητής, ο μαθητής αυτός υποχρεώνεται σε αλ¬ 
λαγή σχολικού περιβάλλοντος, για να του δοθεί η ευχέ¬ 
ρεια βελτίωσης της διαγωγής του στα πλαίσια των νέων 
σχολικών συνθηκών. 

5. Ο ετήσιος χαρακτηρισμός της διαγωγής των μαθη¬ 
τών κάθε ΤΕΕ ενεργείται κατά τη λήξη του διδακτικού 
έτους με ειδική πράξη του συλλόγου των διδασκόντων, 
που αποφαίνεται κατά πλειοψηφία με βάση την εντός και 
εκτός του ΤΕΕ συμπεριφορά αυτών και τα τυχόν στα οι¬ 
κεία βιβλία καταχωρηθέντα στοιχεία κυρώσεων ή ηθικών 
αμοιβών, κατά την κρίση των διδασκόντων. 


Για το χαρακτηρισμό της διαγωγής του μαθητή ως κο- 
σμίας ή επίμεμπτης, η πράξη του συλλόγου των διδασκό¬ 
ντων πρέπει να είναι επαρκώς αιτιολογημένη. 

6. Μετην ίδια πράξη χαρακτηρίζεται και η μέχριτηνημέ- 
ρα του χαρακτηρισμού διαγωγή των μαθητών που η φοί¬ 
τησή τους κρίθηκε σύμφωνα με το άρθρο 24 αυτής της 
απόφασης ελλιπής ή ανεπαρκής. 

7. Ο χαρακτηρισμός της διαγωγής μαθητών, ως δεδο¬ 
μένο καθαρά παιδαγωγικού χαρακτήρα, αποτελεί στοι¬ 
χείο σχολικής αποκλειστικά χρήσης. 

8. Δεν επιτρέπεται τροποποίηση της διαγωγής μαθητή 
από το σύλλογο των διδασκόντων μετά από την με οποιο- 
δήποτε τρόπο οριστική έξοδο αυτού από το ΤΕΕ. 

Άρθρο 27 

Τιμητικές διακρίσεις-Γενικές διατάξεις 

1. Στους μαθητές των ΤΕΕ που διακρίνονται για τη δια¬ 
γωγή και την επίδοσή τους στα μαθήματα, απονέμονται 
τιμητικές διακρίσεις σύμφωνα με τα άρθρα 28 και 29 της 
Απόφασης αυτής. 

2. Ίδιες τιμητικές διακρίσεις απονέμονται στους μαθη¬ 
τές για πράξεις αυτοθυσίας ή πράξεις που εκφράζουν 
ασύνηθες πνεύμα ανιδιοτελούς φιλαλληλίας. 

Άρθρο 28 

Είδη τιμητικών διακρίσεων - Προϋποθέσεις απονομής 

1. Σε μαθητές που πέτυχαν γενικό βαθμό ετήσιας προό¬ 
δου "άριστα 11 και επέδειξαν διαγωγή "κοσμιότατη", απονέ- 
μεται μετά από απόφαση του Συλλόγου των διδασκόντων 
"Αριστείο Προόδου" με επίδοση ειδικού διπλώματος. 

2. Στον πρώτο από κάθε τάξη ή τμήμα τάξης μαθητή 
ΤΕΕ που πέτυχε τουλάχιστον γενικό ετήσιο βαθμό "πολύ 
καλά" και επέδειξε διαγωγή "κοσμιότατη" απονέμεται, με¬ 
τά από απόφαση του Συλλόγου των διδασκόντων, "Βρα¬ 
βείο Προόδου" με επίδοση ειδικού διπλώματος. Σε περί¬ 
πτωση ισοβαθμίας απονέμεται και στους ισοβαθμήσα- 
ντες ισότιμο αντίστοιχο "Βραβείο Προόδου". 

3. Στους μαθητές που δικαιούνται, κατά τις διατάξεις 
της παραγράφου 2 του άρθρου 26 της απόφασης αυτής, 
ιδιαίτερης τιμητικής διάκρισης για πράξη αυτοθυσίας ή 
ασυνήθους ανιδιοτελούς φιλαλληλίας, αμέσως μετά την 
τέλεση της πράξης, απονέμεται με απόφαση του Συλλό¬ 
γου των διδασκόντων δημόσιος έπαινος ενώπιον του συ¬ 
νόλου των μαθητών και των διδασκόντων καθηγητών που 
συνέρχονται μόνο για αυτό. Επιπλέον, στους μαθητές αυ¬ 
τούς οι οποίοι με την παραπάνω απόφαση του Συλλόγου 
των διδασκόντων απαλλάσσονται και από όλες τις τυχόν 
κυρώσεις και τις συνέπειέςτους, επιδίδεται ειδικό δίπλω¬ 
μα κατά την από τις διατάξεις του επόμενου άρθρου, ορι¬ 
ζόμενη ημέρα της επίσημης απονομής των τιμητικών δια¬ 
κρίσεων. 

4. Ο τύπος και οι διαστάσεις των υπό του παρόντος άρ¬ 
θρου προβλεπομένων ειδικών διπλωμάτων καθορίζονται 
με απόφαση του Υπουργού Εθνικής Παιδείας και Θρη¬ 
σκευμάτων. 

Άρθρο 29 

Απονομή τιμητικών διακρίσεων 

Οι κατά τις διατάξεις του προηγούμενου άρθρου τιμη¬ 
τικές διακρίσεις απονέμονται σε επίσημη τελετή κατά την 
ημέρα της Εορτής της Σημαίας, στην οποία καλούνται να 
παραστούν εκπρόσωποι των τοπικών αρχών, οι γονείς και 
οι κηδεμόνες των μαθητών. 

Άρθρο 30 

Τελικές και μεταβατικές διατάξεις 

1. Η απόφαση αυτή ισχύει από το σχολικό έτος 2002- 
2003 και θα εφαρμοστεί από τον Ιούνιο μήνα του 2002 που 
θα πραγματοποιηθούν οι εγγραφές των μαθητών για την 
προσεχή σχολική χρονιά. 

2. Με τη δημοσίευση της απόφασης αυτής παύουν να 


ισχύουν όλες οι προηγούμενες διατάξεις που ρύθμιζαν 
ίδια θέματα. 

3. Η απόφαση αυτή να δημοσιευθεί στην Εφημερίδατης 
Κυβερνήσεως. 

Αθήνα, 26 Απριλίου 2002 

Ο ΥΦΥΠΟΥΡΓΟΣ 

ΝΙΚΟΛΑΟΣ ΓΚΕΣΟΥΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




